**“TASDIQLAYMAN”**

Muhammad al-Xorazmiy nomidagi

TATU Farg‘ona filiali direktori

\_\_\_\_\_\_\_\_\_\_\_ F. Muxtarov

2023-yil 3-iyun

Muhammad al-Xorazmiy nomidagi Toshkent axborot texnologiyalari universiteti Farg‘ona filiali Kengashining 10-yig‘ilishi

**bayonnomasi**

2023-yil 3-iyun Farg‘ona shahri

Qatnashdilar – Kengash a’zolaridan 24 nafari, taklif qilinganlar.

Yig‘ilish raisi – F. Muxtarov.

**K u n t a r t i b i d a:**

I. Filial direktorining ma’ruzasi.

Axborotchi: F. Muxtarov.

II. Ijro intizomi haqida.

Axborotchi: A. Abdulxamidov.

III. BMI va MD himoyasiga tayyorgarlik ishlari holati.

Axborotchilar: T.Abdullayev, B.Polvonov, mutaxassislik kafedralari mudirlari

IV. Filialning Jamoatchilik Kengashi, Vasiylik Kengashi va Maslahat Kengashlarining faoliyati to‘g‘risida.

Axborotchilar: A. Abdulxamidov, mas’ullar

V. Filial Xotin-qizlar qo‘mitasi, boshlang‘ich Kasaba uyushmasi faoliyati haqida

Axborotchilar: Kasaba uyushma raisi, Xotin-qizlar qo‘mitasi raisi

VI. Iqtidorli talabalarni nomdor stipendiyalarga tavsiya qilish haqida.

Axborotchi: B. Polvonov.

VII. Ichki nazorat va monitoring bo‘limining faoliyati to‘g‘risida.

Axborotchi: M.Teshaboyev, A. Abdulxamidov.

VIII. Filial professor-o‘qituvchilari, xodimlari va talabalarining dam olishlarini tashkil qilish haqida

Axborotchi: I. Rustamov.

IX. Turli masalalar.

1. Kengash a’zolari tarkibiga o‘zgartirish kiritish, Jamoatchilik Kengashi tarkibi va Nizomini tasdiqlash to‘g‘risida.

Axborotchi: F. Muxtarov.

2. Pedagog xodimlar tanlovi.

Axborotchi: N. Qurbonov.

3. Dissertatsiya mavzularini tasdiqlash hamda ilmiy rahbar tayinlash to‘g‘risida.

Axborotchi: S. Zokirov.

4. Ilmiy-uslubiy ishlarni nashrga tavsiya etish.

Axborotchi: B. Polvonov.

5. “Al-Farg‘oniy avlodlari” elektron ilmiy jurnali hujjatlarini OAKka tavsiya etish haqida.

Axborotchi: B. Polvonov.

**Kun tartibining birinchi masalasida** filial direktori F.Muxtarovning ma’ruzasi eshitildi.

Assalomu alaykum, hurmatli Kengash a’zolari, aziz ustozlar, professor-o‘qituvchilar.

Kengashimizni tabriklashga arziydigan shodiyona bilan boshlamoqchiman, ya’ni o‘zining 60 yillik yubileylarini nishonlayotgan ustozlarimizni tabriklashga ruxsat berasizlar.Filialimizda o‘zining mehnatsevsarligi va jonkuyarligi bilan barchamizga namuna bo‘la oladigan ustozlarimiz Otaqulov Oybek Hamdamovich, hamda Nosirov Muzaffar Asqarovichni bugungi shodiyona kun bilan, shu yoshga, ulkan yutuqlar qurshovida yetib kelganliklari bilan butun jamoamiz nomidan muborakbod etaman.

8-may kuni Toshkent shahridagi IT-park majmuasi hududida joylashgan Vazirlikning yangi binosida 7-may Aloqachilar kuni munosabati bilan raqamlashtirish, axborot texnologiyalari va kommunikatsiyalari sohasining yuqori darajada yuksalishi hamda ravnaqi yo‘lida faoliyat yuritayotgan, sohaning rivojlanishiga o‘zlarining salmoqli hissalarini qo‘shib kelayotgan bir guruh soha xodimlarini taqdirlash tadbiri bo‘lib o‘tdi.

Quvonarlisi shundaki, ushbu tadbirda oliygohimiz xodimlaridan Axborot resurs markazi komplektlash bo‘limi boshlig‘i Aripdjanova Hayotxon Nabiyevna ham faxriy yorliq bilan taqdirlandi.

Filialimizda uzoq yillar “Ishlar boshqarmasi boshlig‘i” lavozimida uzoq yillar mehnat qilgan fidokor va jonkuyar inson Abdurahmonov Habibullo Isoqovich o‘z xohishiga ko‘ra lavozimidan ozod etilib, Texnik foydalanish va xo‘jalik bo‘limi muhandisi lavozimiga o‘tkazildi.

TATU Farg‘ona filialini har taraflama yuksalishiga hissa qo‘shgan, o‘zining ijodkorligi va teran fikrlari bilan dalda bo‘lib kelayotgan ustozlarimizdan biri Kadirov Abdumalik Matkarimovichni o‘z xohishiga ko‘ra yoshlar bilan ishlash bo‘yicha dir. o‘rinbosari lavozimidan ozod etgan holda kelgusi faoliyatini O‘zbek tili va gumanitar fanlar kafedrasi professori lavozimida davom ettirishini e’lon qilaman. Abdumalik Kadirovning qilgan mehnatlari tahsinga sazovor, bundan keyin ham ilmiy faoliyatida omad va zafarlar, kafedraning ilmiy salohiyatini yuksalishida jonbozlik kutib qolaman.

Filial Kengashi qarorining tavsiyasiga ko‘ra filialimizdagi ikki nafar professor-o‘qituvchilarga: Gulmira Obidova hamda Muhiddin Teshaboyevlarga dotsent ilmiy unvonini bevosita OAK tomonidan olishga erishildi. Bu kabi ilmiy salohiyatli ustozlarimizning soni yana 2nafarga ortganligi filialimiz uchun quvonchli hodisadir.

Shu o‘rinda yana bir quvonchli habarni eslatib o‘tmoqchiman. Kuni kecha Umarov Shuxratjon Azizjonovichning fizika-matematika fanlari bo‘yicha falsafa doktori (PhD) dissertatsiya ishi himoyasi to‘g‘risidagi rasmiy e’lon maxsus saytda chiqdi. 13-iyun kuni bo‘ladigan himoyada Shuxratjon Azizjonovichga jamoamiz nomidan omad tilaymiz!

Barchangizga ma’lumki, o‘tgan oyda “Direktor kubogi” sport musobaqalariga start berilgan edi. Ruxsatlaringiz bilan mazkur g‘oliblarimizni taqdirlasak.

“Direktor kubogi” uchun ayollar o‘rtasida o‘tkazilgan stol tennis musobaqasida quyidagi o‘rinlar taqdirlanadi.

1-o‘rin: Axborot xavfsizligi kafedrasi o‘qituvchisi Husanova Mohiraxon;

2-o‘rin: O‘zbek tili va gumanitar fanlar kafedrasi assistenti Husaynova Mahliyoxon;

3-o‘rin: Axborot texnologiyalari kafedrasi o‘qituvchisi Turg‘unova Nafisaxon.

“Direktor kubogi” uchun erkaklar o‘rtasida o‘tkazilgan stol tennis musobaqasida quyidagi o‘rinlar taqdirlanadi.

1-o‘rin: Axborot texnologiyalari kafedrasi o‘qituvchisi Abduqodirov Abduvohid;

2-o‘rin: filial direktori Muxtarov Farrux Muhammadovich;

3-o‘rin Axborot texnologiyalari kafedrasi o‘qituvchisi Turg‘unov Bahodirjon.

Barchangizga ma’lumki filialimizda “Direktor kubogi - 2023” mini futbol musobaqalariga start berilgan edi. Kuni kecha bo‘lib o‘tgan filial o‘yini natijasiga ko‘ra:

1-o‘rinni egallaganligi uchun Dasturiy injiniring kafedrasi direktor kubogi bilan taqdirlanadi.

2-o‘rinni egallaganligi uchun Rahbariyat jamoasi taqdirlanadi.

Filialimizda ayrim lavozimlarda o‘zgarishlar mavjud. Ishlar boshqarmasi boshlig‘i lavozimiga Djabarov Abdurahim, Jismoniy va yuridik shaxslarning murojaatlari bilan ishlash, nazorat va monitoring bo‘limi boshlig‘i lavozimiga, Abdulhamidov Abdulboqiy Alimardonovich, talabalar turar joyi mudiri lavozimiga Xusanova Gulxumor Erkinovna, Axborot resurs markazi direktori lavozimiga Arakulova Fotima Isroilovna, Marketing va talabalar amaliyoti bo‘limi boshlig‘i lavozimiga Xusanova Mohiraxon Qurbonalievna, Iqtidorli taabalarning ilmiy tadqiqot ishlarini tashkil etish bo‘limi mudiri lavozimiga Ergashevna Shahnoza Ulashevna, Texnik-foydalanish va xo‘jalik bo‘limi boshlig‘i lavozimiga Turdimatov Ma’rufjon Rahmatovichlar tayinlandilar.

Shuningdek, filialning yangi matbuot kotibi sifatida Jarqinboyev Shoxboz Bahodir o‘g‘li tayinlandi.

TATU Farg‘ona filialida 6-may sanasidan bugungi kungacha bajarilgan ishlarni sarhisob qilsak.

**O‘quv ishlari bo‘yicha quyidagi yutuqlarga erishildi:**

1. Oliy ta’lim, fan va innovatsiyalar vaziri Ibrohim Abdurahmonov Muhammad al-Xorazmiy nomidagi Toshkent axborot texnologiyalari universiteti Farg‘ona filialiga tashrif buyurdi. Tashrif davomida oliy o‘quv yurtida davlat xususiy sherikchilik asosida qurilayotgan 400 o‘rinli talabalar turar joyini ko‘zdan kechirdi.

2. Tadbirkorlar va ishbilarmonlar harakati – O‘zbekiston Liberal-demokratik partiyasining XI s’ezdi bo‘lib o‘tdi Joriy yilning 30-may kuni Toshkent shahrida Tadbirkorlar va ishbilarmonlar harakati – O‘zbekiston liberal-demokratik partiyasining o‘n birinchi s’ezdi bo‘lib o‘tdi. Unda Qoraqalpog‘iston Respublikasi, viloyatlar va Toshkent shahridan saylangan hamda partiya Ustaviga ko‘ra s’ezdning to‘g‘ridan-to‘g‘ri delegati hisoblanuvchi jami 633 ta delegat va Muhammad al-Xorazmiy nomidagi TATU Farg‘ona filiali direktori Muxtarov Farrux Muhammadovich ham qatnashdi.

3. Bir emas ikkita doktorantura ochilishi bo‘yicha huquqiy asosiy hujjatlar tayyorlandi va Vazirlikka tegishli hujjatlar taqdim etildi. Bular:

1-mutaxassislik: 05.03.01-Asboblar. O‘lchash va nazorat qilish usullari (tarmoqlar bo‘yicha)

2-mutaxassislik: 05.01.04-Hisoblash mashinalari, majmualari va kompyuter tarmoqlarining matematik va dasturiy ta’minoti

4. Filialimizda Ilmiy Kengash ochish uchun tashkiliy ishlar allaqachon boshlab yuborilgan edi. Mazkur masala yuzasidan Nuriddinova Roziyaxon Oliy Attestatsiya Komissiyasiga jamoat safari bilan Toshkent shahriga borib keldi. Berilgan takliflardan kelib chiqib ijobiy natijalar kutib qolamiz.

5. Dasturiy injiniringi va raqamli iqtisodiyot fakulteti Dasturiy injiniring kafedrasiga zamonaviy sharoitlarga ega kompyuter sinflari taqdim etildi. 6 ta yangi zamonaviy kompyuter xonalari talabalarimizning sifatli ta’lim olishlari uchun foydalanishga topshirildi.

6. Muhammad al-Xorazmiy nomidagi Toshkent axborot texnologiyalar universiteti Farg‘ona filialida “Super kompyuter klasteri”ni tashkil qilish uchun zamonaviy kompyuter jamlanmasi xarid qilib olib kelindi va ishga tushirildi.

8. 20-may kuni Muhammad al-Xorazmiy nomidagi Toshkent axborot texnologiyalari universiteti Farg‘ona filialida bo‘lib o‘tgan «FBTUIT CUP» dasturlash musobaqasining final bosqichi bo‘lib o‘tdi. Unda Filialning eng kuchli 9 ta dasturchi talabalari kuch sinashdilar. G‘oliblar qimmatbaho sovg‘a, pul mukofoti va faxriy yorliqlar bilan taqdirlandilar.

9. Filialimizda oliygoh professor-o‘qituvchilari hamda ishchi xodimlari, shuningdek, talabalarning davomatini doimiy monitoring qilish maqsadida Face ID orqali nazorat qilish tizimi ishga tushirildi.

10. 2022/2023-o‘quv yiliing 2-yarmida erishilgan yutuqlarning eng muhimlaridan yana biri filialimiz 133 ta oliy ta’lim muassasalarining ichida “Saytlarga murojaatlar reytingi” bo‘yicha 70-o‘rindan 6-o‘ringa ko‘tarilishga muvaffaq bo‘ldi.

11. Professor-o‘qituvchilarimiz tomonidan 10 dan ortiq monografiya, o‘quv qo‘llanma va darsliklar chop etishga tavsiya qilindi

12. Filialda olib borilayotgan ilmiy-tadqiqot va o‘quv ishlari allaqachon o‘z natijasini bera boshladi. Xususan, Telekommunikatsiya injiniringi kafedrasi tomonidan amalga oshirilgan xo‘jalik shartnomasidan tushgan mablag‘larga 3D printer va mahsulotlar ishlab chiqarish uchun xom ashyo sotib olindi.

**Ma’naviy-ma’rifiy ishlari bo‘yicha quyidagi yutuqlarga erishildi:**

1. Filialimiz ayollarining salomatligini yanada yaxshilash, ularga yaxshi kayfiyat tashkillash maqsadida bir qancha qulayliklar tashkil etildi. Jumladan, sport zallda fitness hayoti shakllantirildi. Endilikda jamoamizda mehnat qilayotgan barcha xotin-qizlar ushbu imkoniyatdan foydalanishlari mumkin bo‘ladi.

2. Dunyoga tanilishning eng oson yo‘li sport, deb bejizga aytilmagan. Bizning talabalarimiz ham o‘z yutuqlari bilan filialimiz nomini tanilishida munosib hissalarini qo‘shishmoqda. Jumladan, Telekommunikatsiya injiniringi va kasb ta’limi fakulteti 631-22 guruh talabasi Isomiddinov Shuhratjon Rahimjon o‘g‘li sportning qo‘l jangi turi bo‘yicha 9-may “Xotira va qadrlash” kuni munosabati bilan +80 kg vazn toifasida 1-o‘rinni egalladi.

Shu o‘rinda, “Zamonaviy ta’lim tizimini rivojlantirish, oliy ta’lim muassasalarida yosh kadrlarni sifatli inklyuziv o‘qitishni rivojlantirish va unga qo‘yiladigan talabalar, kreativ g‘oyalar, takliflar hamda yechimlar” mavzusida xalqaro ilmiy-amaliy konferensiya doirasida xalqaro “O‘z kasbining fidoyisi” esdalik nishoni va esdalik nishon belgisi, maxsus guvohnoma, sertifikat, tashakkurnoma hamda qimmatbaho sovg‘alari omma oldida tantanali ravishda taqdim etildi.

Kompyuter injiniringi fakulteti 616-22 guruh talabasi Nosirov Suhrobjon bel olish va uch kurash sport turidan O‘zbekiston chempionatida faxrli 2-o‘rinni egalladi.

3. Sportning regbi 7-turi bo‘yicha Farg‘ona viloyati terma jamoasi “Universiada - 2023” sport musobaqalarida faxrli 2-o‘rinni qo‘lga kiritdi Farg‘ona viloyati terma jamoasida Muhammad al-Xorazmiy nomidagi Toshkent axborot texnologiyalari universiteti Farg‘ona filialidan 4 nafar talaba ham ishtirok etgan.

4. Oliy ta’lim muassasalari talabalari o‘rtasida o‘tkazilgan Munozara intellektual o‘yini musobaqasi bo‘lib o‘tdi. Musobaqa doirasida filialimizning San jamoasi 2-o‘rinni qo‘lga kiritdilar.

5. Oliygohimiz asosiy maydoniga AT qurilmalari o‘rnatilib, texnopark yanada boyitildi.

6. Filialimizda “1-iyun – Bolalarni himoya qilish kuni”ga bag‘ishlangan ko‘ngilochar bayrami tashkil etildi. Mazkur tadbir jajji bolalar qalbida unutilmas kunlardan biriga aylandi desak, mubolag‘a bo‘lmaydi.

**Ilmiy ishlar va innovatsiyalar bo‘yicha quyidagi yutuqlarga erishildi:**

1. Raqamli texnologiyalar vazirligi tashabbusi bilan 10-13-may kunlari Muhammad al-Xorazmiy nomidagi Toshkent axborot texnologiyalari universiteti Farg‘ona filialida talabalar uchun “Raqamli texnologiyalar sohasida yoshlarga yaratilgan imkoniyatlar” mavzusida seminar-treninglar, soha korxonalari va IT-Park rezidentlari bilan hamkorlikda bo‘sh ish o‘rinlari ko‘rgazmalari tashkil etildi. Seminarda TATU “Karera markazi” mutaxassislari, IT-Park Farg‘ona filiali, Microsoft va OpenAI xalqaro kompaniyasi mutaxassislari o‘z taqdimotlari bilan ishtirok etishdi.

2. Erasmus+ loyihalari bo‘yicha seminar trening bo‘lib o‘tdi. Toshkent axborot texnologiyalari universiteti Radio va mobil aloqa fakulteti dekani Nosirov Habibullo Xikmatillo o‘g‘li hamda doktorant G‘oziev Xushnud G‘aybullaevich TATU Farg‘ona filialiga tashrif buyurdi. Tashrif davomida kafedra mudirlari, doktorantlar va magistrantlar ishtirokida Erasmus+ loyihalari bo‘yicha seminar trening o‘tkazildi.

3. Muhammad al-Xorazmiy nomidagi Toshkent axborot texnologiyalari universiteti Farg‘ona filialida xalqaro trener, dotsent E.Ruzieva tomonidan filial xodimlarini Kasbiy salohiyatini va pedagogik mahoratini oshirishlari maqsadida xalqaro ta’lim dasturi asosida “O‘qish va yozish orqali tanqidiy fikrlashni rivojlantirish” mavzusida seminar-trening o‘tkazildi.

4. Turkiyaning Istanbul universiteti strategik hamkorlik ishlari amalga oshirildi. Ilmiy ishlar va innovatsiyalar bo‘yicha direktor o‘rinbosari Polvonov Baxtiyor Zaylobiddinovich va Turkiyaning Istanbul universiteti Xalqaro aloqalar bo‘limi boshlig‘i Ayşegül Ünal xonim bilan videomuloqot o‘tkazildi. Muloqot mobaynida Turkiya va O‘zbekiston qardosh xalqlar hamkorligini oshirish, ta’limni rivojlantirish, universitetlarimiz o‘rtasida hamkorlikni yo‘lga qo‘yish, o‘zaro professor-o‘qituvchi va talabalar almashinuvini tashkillash, malaka oshirish haqida kelajakda shartnoma va memorandumlar imzolashni rejalashtirish ishlari bo‘yicha kelishib olindi.

5. O‘zbek tili va gumanitar fanlar kafedrasi mudiri G.Qo‘chqorova Qirg‘iz-O‘zbek Xalqaro universitetiga tashrif buyurdi. Tashrif davomida master-klass, falsafa fani bo‘yicha ma’ruza mashg‘ulotlari o‘tib, xalqaro hamkorlik aloqalarining Rivojlanishiga o‘z xissasini qo‘shdi

Bugungi umumiy yig‘ilishda jamoaga yetkaziladigan masalalar shundan iborat edi. Yig‘ilish kun tartibidagi masalalarni muhokama qilish uchun Kengash a’zolarini kichik majlislar zaliga taklif qilamiz.

E’tiboringiz uchun rahmat.

**Ikkinchi masala bo‘lgan ijro intizomi** yuzasidanJismoniy va yuridik shaxslarning murojaatlari bilan ishlash, nazorat va monitoring bo‘limiboshlig‘i A.Abdulxamidovning axboroti eshitildi.

Muhammad al-Xorazmiy nomidagi Toshkent axborot texnologiyalari universiteti Farg‘ona filiali devonxona ish faoliyati “Muhammad al-Xorazmiy nomidagi Toshkent axborot texnologiyalari universiteti Farg‘ona filiali devonxonasi to‘g‘risidagi Nizom” asosida yuritiladi.

Filial devonxonasida hujjat almashinuvi bo‘yicha 2022-yilning 25-oktabr sanasidan shu kunga qadar edo.ijro.uz tizimiga 41 nafar xodimlar (direktor, direktor oʻrinbosarlari, dekanlar, kafedra mudirlari, boʻlim boshliqlari, ilmiy kotib va omborchi)lar ulangan va filialga yuqori tashkilotlardan va idoralardan kelib tushgan hujjatlar jami 390 tani tashkil etdi. Undan 239 tasi topshiriq etib berilgan;

Shundan 370 tasi - bajarilgan, 13 tasi – bajarilmoqda, 7 tasi – muddatidan kech bajarilgan.

Muddatidan kech bajarilgan topshiriqlarning ijrochilari:

1. Xusanova G.E. – Oliy ta’lim, fan va innovatsiyalar vazirligidan kelgan 15 fevral kungi 02/35-14/02-11-sonli xati ijrosi

2. Abduraxmonov X.I. – Oliy ta’lim, fan va innovatsiyalar vazirligidan kelgan 27 mart kungi 04/20-8/4- sonli xati ijrosi

3. Nuriddinova R.A. - Farg'ona viloyati hokimligidan kelgan 01 mart kungi 23-12/90- sonli xati ijrosi

4. Nuriddinova R.A. - Muhammad al-Xorazmiy nomidagi TATU dan kelgan 15 mart kungi 732/05-1- sonli xati ijrosi

5. Abdullayev T.A. – Oliy ta’lim, fan va innovatsiyalar vazirligidan kelgan 28 mart kungi 2/10-20-sonli xati ijrosi

6. Abdullayev T.A. – Oliy ta’lim, fan va innovatsiyalar vazirligidan kelgan 29 aprel kungi 85-sonli buyrugʻi ijrosi

7. Abdullayev T.A. – Oliy ta’lim, fan va innovatsiyalar vazirligidan kelgan 8 may kungi 3/14-08/05-12- sonli xati ijrosi

- Oliy ta’lim, fan va innovatsiyalar vazirligi tomonidan kelgan buyruqlar va bayonlarga Direktor o‘rinbosarlari tomonidan loyihalar tayyorlanib, filialning ichki buyruqlari ishlab chiqilgan.

Edo.ijro.uz tizimida profil ochilgan barcha rahbarlar shu tizimdan hujjat yaratilishini, hujjat aylantirish funksiyalari bajarilib kelinmoqda. Yani xozirgi kunda tizimning oʻzida firmenniy blanka, bildirgi, buyruqlar, ma’lumotnoma, dalolatnomalar yaratilgan hamda shu tizim orqali hujjatlar yuritilib kelinmoqda va nazorat qilinmoqda. Tizimga kelib tushgan xatlar, topshiriqlar ijrosini kechiktirmasdan mas’ul ijrochilar tomonidan oʻz vaqtidan bajarilishini soʻrayman.

Ushbu masala yuzasidan filial direktori F.Muxtarov, o‘quv ishlari bo‘yicha direktor o‘rinbosari v.v.b. T.Abdullayev va fakultet dekani N.Ibroximlar fikr-mulohaza bildirdilar.

**Uchinchi masala bo‘lgan BMI va MD himoyasiga tayyorgarlik ishlari holati haqida** T.Abdullayev, B.Polvonov, mutaxassislik kafedralari mudirlari axborot berdilar.

O‘zbekiston Respublikasi Prezidentining 2018-yil 5-iyundagi PQ-3775-son “Oliy ta’lim muassasalarida ta’lim sifatini oshirish va ularning mamlakatda amalga oshirilayotgan keng qamrovli islohotlarda faol ishtirokini ta’minlash bo‘yicha qo‘shimcha chora-tadbirlar to‘g‘risida”gi qarori, “O‘zbekiston Respublikasi oliy ta’lim muassasalari bitiruvchilarining yakuniy davlat attestatsiyasi to‘g‘risida Nizom”da belgilangan bandlar ijrosini ta’minlash maqsadida Muhammad al-Xorazmiy nomidagi Toshkent axborot texnologiyalari universitetining tasdiqlangan 2022/2023-o‘quv yili o‘quv jarayoni grafigiga muvofiq 7610501-Kompyuter injiniringi, 70611001-Telekommunikatsiya injiniringi (Teleradioyeshittirish) mutaxassisliklari bo‘yicha 2022/2023-o‘quv yili 2-kurs bitiruvchilari magistrlik dissertatsiyasini yuqori saviyada tayyorlashlari va himoya qilishlari nazoratga olingan.

Bundan tashqari, TATU rahbariyati, filial direktorlari, tegishli rahbar-xodimlar ishtirokida joriy yil 19-may kuni o‘tkazilgan 6-sonli yig‘ilish bayonnamasi hamda qarorida keltirilgan vazifa va topshiriqlardan kelib chiqib TATU Farg‘ona filialidagi tegishli ta’lim yo‘nalishlari bitiruvchi magistrlik dissertatsiya ishlari hamda 4-kurs bitiruvchi bakalavr BMIlarini amaldagi O‘zbekiston Respublikasi Oliy va O‘rta maxsus ta’lim vazirligining “Oliy ta’lim muassasalarida bitiruv malakaviy ishini tayyorlash tartibi haqidagi Nizom”ga asosan bakalavr darajasini berish bo‘yicha bitiruv malakaviy ishi mazmuni va sifatiga qo‘yiladigan mezonlar va talablar hamda xalqaro ta’lim standartlari darajasidagi me’yoriy talablarga mos ravishda rasmiylashtirilganligi, ko‘chirmakashlik (plagiatizm) va boshqa ko‘ngilsiz holatlarni oldini oilish, bituruvchilarga shart-sharoitlar yaratib berish maqsadida Ilmiy bo‘limda bepul antiplagiat dasturi tashkil etilgan. Bu borada tegishli kafedralardan mudir boshchiligidagi 1 nafar mas’ul ajratilib, tegishli BMIlarni monitoring qilish va antiplagiatdan o‘tkazish ishlarini 2023-yil 5-mayga qadar to‘liq yakunlash, amalga oshirilgan ishlar ma‘lumotnomasini tasdiqlangan ro‘yxat asosida (antiplagiat axborotnoma varaqasi bilan) II va IB direktor o‘rinbosariga taqdim etishin yuzasidan so‘rov-xizmat xatlari taqdim etilgan.

Telekommunikatsiya injiniringi va kasb ta’limi fakultetining 5350100 – Telekommunikatsiya texnologiyalari (Telekommunikatsiyalar) ta’lim yo‘nalishi kunduzgi ta’lim shakli bitiruvchilari 66 nafar bo‘lib, shundan 52 nafari o‘zbek guruhida 14 nafari rus guruhida ta’lim oladi. 66 nafar talabadan 23 nafari BMI himoya qilishni va 43 nafari “Mutaxasislik fani” dan YDA ni topishirishni tanlashdi.

5350100 – Telekommunikatsiya texnologiyalari (Telekommunikatsiyalar) ta’lim yo‘nalishi sirtqi ta’lim shakli bitiruvchilari 47 nafar bo‘lib, shundan 43 nafari o‘zbek guruhida, 4 nafari rus guruhida ta’lim oladi. 47 nafar talabadan 4 nafari BMI himoya qilishni va 43 nafari “Mutaxasislik fani” dan YDA ni topishirishni tanlashdi.

Telekommunikatsiya injiniringi va kasb ta’limi fakulteti Telekommunikatsiya injiniringi kafedrasi 5350100 – Telekommunikatsiya texnologiyalari ta’lim yo‘nalishi bitiruvchilarining bitiruv malakaviy ishlari dastlabki himoyasi TATU Farg‘ona filiali direktorining 2023-yil 17-maygi №36-TIKT sonli buyrug‘i asosida kunduzgi ta’lim shakli uchun 2023-yil 18-22-may kunlari o‘tkazildi, sirtqi ta’lim shakli uchun esa 2023-yil 29-may kuni o‘tkazildi.

Hozirda davom etayotgan Kompyuter injiniringi fakultetining bitiruvchi magistrlik dissertatsiya ishlari himoyasi jarayonlarida filial rahbariyati ham bevosita ishtirok etib kelmoqda. Ushbu jarayonlar onlayn ravishda TATU va boshqa tegishli yuqori turuvchi muassasalarning mas’ullariga ham bevosita havola etib kelinmoqda.

Ushbu masala yuzasidan TSNQB boshlig‘i M.Teshaboyev, fakultet dekanlari N.Ibroximov, O.Otaqulov, kafedra mudiri O.Rayimjonovalar fikr-mulohaza bildirdilar.

**To‘rtinchi masala bo‘lgan Filialning Jamoatchilik Kengashi, Vasiylik Kengashi va Maslahat Kengashlarining faoliyati** to‘g‘risida A. Abdulxamidov axborot berdi.

Filialimizda tashkil etilgan Vasiylik” Kengashi 2019-yil 31-oktabrdagi filial Kengashida ko‘rib chiqilgan va tasdiqlangan Nizomga asosan ish faoliyatini boshlagan, Vasiylik Kengashining hujjatlarini yuritish Bilolov Inomjon O‘ktamovich zimmasiga yuklatilgan.

Kengash a’zolari 15 kishini tashkil etadi. Lekin hozirgi kungacha Nizom va yig‘ilish bayonidan boshqa hujjatlar taqdim etilmadi. Xulosa shuki, filialimizda tashkil etilgan Vasiylik Kengashi o‘z ish faoliyatini yuritmagan.

Filialimizda tashkil etilgan Jamoatchilik Kengashining ish faoliyatini ko‘rib chiqadigan bo‘lsak, bu Kengashning a’zolari 19 kishini tashkil etadi hamda 2019-yil 31-oktabrdagi filial Kengashida ko‘rib chiqilgan va tasdiqlangan Nizomga asosan ish faoliyatini boshlagan. Hujjatlarni yuritish uchun mas’ul shaxs tayinlanmagan, bu yuzasidan ham boshqa hujjatlar taqdim etilmadi.

TATU Farg‘ona filiali Maslahat Kengashi 2022/2023-yillarda filial kafedralariga ishga kirgan va tanlov muddati o‘tgan professor-o‘qituvchilar o‘rniga e’lon qilingan bo‘sh lavozimlar tanlovida ishtiroki bo‘yicha faoliyat olib borgan. Maslahat Kengashi tarkibi filial Kengashining 1-yig‘ilishida tasdiqlangan 9 kishidan iborat bo‘lib, hozirda a’zolar tarkibi quyidagicha:

- o‘quv va tarbiyaviy ishlar bo‘yicha direktor o‘rinbosari v. v. b. T.Abdullayev, Maslahat Kengashi raisi.

- ilmiy ishlar va innovatsiyalar bo‘yicha direktor o‘rinbosari B.Polvonov;

- yoshlar bilan ishlash va ma’naviy-ma’rifiy ishlar bo‘yicha direktor o‘rinbosari A. Kadirov;

- O‘quv-uslubiy bo‘lim boshlig‘i Sh. Umarov;

- Ta’lim sifatini nazorat qilish bo‘limi boshlig‘i M. Teshaboyev;

- Sirtqi bo‘lim boshlig‘i M. Norinov;

- Kompyuter injiniringi fakulteti dekani O. Otaqulov;

- Xorijiy tillar kafedrasi mudiri G. Obidova;

- N. Qurbonov, Maslahat Kengashi kotibi.

Maslahat Kengashi may oyiga qadar 3 marotaba e’lon qilingan bo‘sh lavozimlar tanlovi lavozimlar tanlovi asosida filial Kengashi kotibiga kelib tushgan ariza va hujjatlari yuzasidan yig‘ilishlar o‘tkazdi. Bular:

2022-yil 29-oktabrda “Farg‘ona haqiqati” gazetasining 2022 yil 9 sentabr 74-sonida e’lon qilingan bo‘sh lavozimlar tanlovi bo‘yicha Maslahat Kengashining 1-son yig‘ilishi. Lavozimlar bo‘yicha muhokamadan o‘tkazilgan arizalar:

1. Kafedra mudiri lavozimiga e’lon berilgan 5 o‘rin. Shundan tavsiya qilingan 2 ta talabgor.

2. Kafedra katta o‘qituvchisi lavozimiga e’lon berilgan 7 o‘rin. Shundan tavsiya qilingan 10 ta talabgor. Axborot texnologiyalari kafedrasi va Tabiiy fanlar kafedrasi bo‘yicha arizalar kelib tushmagan.

3. Kafedra assistenti lavozimiga e’lon berilgan 5 o‘rin. Shundan tavsiya qilingan 8 ta talabgor.

2023-yil 26-yanvarda “Farg‘ona haqiqati” gazetasining 2022-yil 25-noyabr 96-sonida e’lon qilingan bo‘sh lavozimlar tanlovi bo‘yicha Maslahat Kengashining 2-son yig‘ilishi. Lavozimlar bo‘yicha muhokamadan o‘tkazilgan arizalar:

1. Kafedra mudiri lavozimiga e’lon berilgan 2 o‘rin. Shundan tavsiya qilingan 2 ta talabgor.

2. Kafedra katta o‘qituvchisi lavozimiga e’lon berilgan 4 o‘rin. Shundan tavsiya qilingan 8 ta talabgor.

3. Kafedra assistenti lavozimiga e’lon berilgan 1 o‘rin. Shundan tavsiya qilingan 2 ta talabgor.

2023-yil 28-aprelda “Farg‘ona haqiqati” gazetasining 2023-yil 24-fevral 8-sonida e’lon qilingan bo‘sh lavozimlar tanlovi bo‘yicha Maslahat Kengashining 3-son yig‘ilishi. Lavozimlar bo‘yicha muhokamadan o‘tkazilgan arizalar:

1. Kafedra katta o‘qituvchisi lavozimiga e’lon berilgan 3 o‘rin. Shundan tavsiya qilingan 6 ta talabgor.

3. Kafedra assistenti lavozimiga e’lon berilgan 8 o‘rin. Shundan tavsiya qilingan 14 ta talabgor.

Kompyuter tizimlari kafedrasi bo‘yicha assistent lavozimiga tushgan arizalar tanlovga tavsiya etilmagan.

Joriy o‘quv yilida e’lon qilingan bo‘sh lavozimlar tanloviga quyidagi lavozimlar bo‘yicha tushgan arizalar Kengash yig‘ilishida tanlovdan o‘tish uchun tavsiya qilindi:

|  |  |  |  |  |  |
| --- | --- | --- | --- | --- | --- |
| **№** | **Lavozim nomi** | **E’lon qilingan** | **Kelib tushgan arizalar** | **Tanlovga tavsiya qilingan** | **Tanlovga tavsiya qilinmagan** |
| 1 | Kafedra mudiri | 7 | 4 | 4 | **-** |
| 2 | Katta o‘qituvchi | 14 | 24 | 24 | - |
| 3 | Assistent | 14 | 28 | 26 | 2 |

“Farg‘ona haqiqati” gazetasining 2022-yil 9-sentabr 74-sonida e’lon qilingan Axborot texnologiyalari kafedrasi katta o‘qituvchisi va Tabiiy fanlar kafedrasi katta o‘qituvchisi lavozimi tanloviga arizalar kelib tushmagan.

“Farg‘ona haqiqati” gazetasining 2023-yil 24-fevral 8-sonida e’lon qilingan Kompyuter tizimlari kafedrasi assistenti lavozimi tanlovida ishtirok etish uchun ariza bergan talabgorlar Mirkomilov Doniyorjon Maxamatibragimovich (TATU Farg‘ona filiali) va Vaxobov Davronbek Avazjon o‘g‘li (FarPI) dan ariza tushgan, lekin talabgorlarning sinov (ochiq) dars hujjatlarini hamda da’vogarlar hujjatlarini Kengashga taqdim etish to‘g‘risidagi kafedra yig‘ilishi bayonnomasidan ko‘chirmani taqdim etmaganliklari, talabgorlarning o‘zlari Maslahat Kengashiga kelib tushuntirish bermaganliklari sababli hujjatlari o‘rganib chiqilmadi va tanlovga tavsiya etilmagan.

Maslahat Kengashi faoliyati yuzasidan hisobot filial Kengashi yig‘ilishlarining “Pedagog-xodimlar tanlovi” masalalarida berib borilgan.

Ushbu masala yuzasidan filial direktori F.Muxtarov, TSNQB boshlig‘i M.Teshaboyev, fakultet dekani O.Otaqulovlar fikr-mulohaza bildirdilar.

**Beshinchi masala bo‘lgan filial Xotin-qizlar qo‘mitasi, boshlang‘ich Kasaba uyushmasi faoliyati haqida** filial Kasaba uyushma raisi I.Rustamov, Xotin-qizlar qo‘mitasi raisi G.Jo‘rayevalar axborot berdilar.

**TATU Farg‘ona filiali Boshlang‘ich Kasaba uyushmasi qo‘mitasi raisining hisoboti.** TATU Farg‘ona filialida 2022-yil sentabr oyidan 2023-yil may oyigacha Boshlang‘ich Kasaba uyushmasi tomonidan muayyan ishlar amalga oshirildi. Jumladan, hisobot davrida oylik maoshlar, imtiyozlar va boshqa to‘lovlarni vaqtida to‘lashga zarur sharoitlar yaratishga erishildi. Xususan, 2022-yil sentabr oyidan 2023-yil may oyigacha filial ishchi xodimlarini ijtimoiy himoyalash maqsadida juda ko‘p amaliy ishlar qilindi.

Hisobot davrida filial Boshlang‘ich Kasaba uyushma qo‘mitasi a’zolari sifatida 281 nafar professor-o‘qituvchilar va xodimlar mehnat qilib kelmoqdalar.

2022-yil 1-sentabr oyi holatiga filial kasaba uyushmasi hisob raqamida 21 082 079 so‘m mablag‘ qolgan.

2022-yil sentabrdan 2023-yil may oyigacha Kasaba uyushmasi qo‘mitasiga jami 138 588 930 so‘m mablag‘ ushlangan.

Undan 40 foizi Farg‘ona viloyati Kasaba Uyushma Qo‘mitasiga 55 435 572 so‘m hisob raqamiga o‘tkazib berildi.

Filial Kasaba uyushmasi qo‘mitasi hisob raqamida 60 foiz 83 153 358 so‘m mablag‘ qolgan.

Bu mablag‘lar quyidagicha sarflandi:

Salomatligini yo‘qotgan professor-o‘qituvchi va ishchi xodimlarga dori-darmon olish va salomatliklarini tiklash uchun 8 nafariga moddiy qo‘llab quvvatlash maqsadida 2 400 000 so‘m miqdorida moddiy yordam ko‘rsatildi.

Birinchi marta turmush qurayotgan professor-o‘qituvchi va ishchi xodimlarning to‘y munosabati bilan 6 nafariga 1 800 000 so‘mdan moddiy qo‘llab quvvatlash uchun berildi.

Professor-o‘qituvchi va ishchi xodimlarning yaqin insonlari, ota-onalari va farzandlari vafot etganda ma’nan va moddiy qo‘llab quvatlash maqsadida 6 nafariga 5 571 187 so‘mdan moddiy qo‘llab quvvatlash uchun berildi.

Professor o‘qituvchi va ishchi xodimlariga yubiley sanalari munosabati bilan qimmatbaho sovg‘alar topshirish 8 nafariga 4 300 000 so‘m sarflandi.

Filialda uzoq yillar faoliyat olib borib, hozirgi kunda qarilik gashtini surayotgan nafaqadagi xodimlarni holidan xabar olindi va ularning 6 nafariga 3 600 000 so‘m sarflandi.

2022-yil sentabrdan 2023-yil may oyigacha bayramlarni o‘tkazish uchun filial boshlang‘ich kasaba uyushmasi qo‘mitasi tomonidan quyidagicha mablag‘ sarflandi:

- 1-oktabr “Ustozlar va murabbiylar kuni” bayrami munosabati bilan AFROSIYOB tantanalar saroyida o‘tkazilgan bayram dasturxoniga 18 000 000 so‘m miqdorida mablag‘ sarflangan.

- 21-mart “Navro‘z” bayrami munosabati bilan JASMIN tantanalar saroyida o‘tkazilgan bayram dasturxoniga 23 000 000 so‘m miqdorida mablag‘ sarflangan

- 3-dekabr - “Nogironlar kuni” munosabati bilan 5 nafar nogironligi bo‘lgan professor-o‘qituvchi va xodimlarga 1 500 000 so‘m miqdorida mablag‘ sarflangan

- Yangi yil “Prezident archasi” bayrami dasturi uchun filial professor-o‘qituvchi va ishchi xodimlarning farzandlariga I.Karimov nomidagi viloyat san’at saroyida tashkillashtirilgan “Prezident archasi” bayram tomoshalariga chipta 4 950 000 so‘m miqdorida mablag‘ sarflangan.

- 14-yanvar “Vatan himoyachilar” kuni bayrami munosabati bilan filialda professor o‘qituvchi va xodimlar o‘rtasida o‘tkazilgan “Osh musobaqasi” g‘oliblarini taqdirlash uchun 600 000 so‘m va Afg‘on urushi qatnashchilariga 600 000 so‘m mablag‘ sarflandi.

- 9-may “Xotira va qadrlash kuni” hamda “Onalarga ehtirom” ko‘rsatish bayrami munosabati bilan filialning faxriylari uzoq yillardan buyon ishlab kelayotgan xodimlarning oila a’zolarini holidan xabar olindi va ularga 500 000 so‘m mablag‘ sarflandi.

- 11-noyabr “Kasaba uyushmalar kuni” bayrami munosabati bilan Boshlang‘ich Kasaba uyushmasi faollariga 3 000 000 so‘m miqdorida mablag‘ sarflangan.

- “Ishonch” va “Doverie” gazetasiga obuna uchun 1000 000 so‘m o‘tkazildi.

- 1-iyun “Butun jahon bolalarni himoya qilish” kuni munosabati bilan professor-o‘qituvchilar va xodimlarning farzandarini maroqli dam olishlari uchun bayramiga sovg‘alar va tadbirni ko‘tarinki ruhda o‘tkazish uchun 2 450 000 so‘m miqdorida mablag‘ sarflangan

Hisobot 2022-yil sentabrdan 2023-yil may oyi 6 nafar professor-o‘qituvchilarning sog‘ligini tiklash uchun Oqtosh, Chimyon, Zomin, Zilol, Chortoq sihatgohlariga imtiyozli yo‘llanmalar berildi ya’ni 50 foizni Filial Kasaba uyushmasi hisobidan 12 114 000 so‘m sarflandi.

Jami joriy o‘quv yilida Boshlang‘ich Kasaba uyushmasi tomonidan filial professor-o‘qituvchilari va xodimlariga maroqli dam olishlari va sog‘liklarini tiklash uchun 85 385 187 so‘m miqdorida mablag‘ sarflangan.

2023-yil 2-iyun holatiga filial Kasaba uyushmasi hisob raqamida 18 850 250 so‘m mablag‘ mavjud.

**TATU Farg‘ona filiali Xotin-qizlar qo‘mitasi raisining hisoboti.** Xotin-qizlar masalalari bo‘yicha Maslahat kengashining 2022/2023-o‘quv yilida amalga oshiradigan ishlari rejasi tasdiqlangan va ushbu reja asosida ishlar olib borilmoqda.

“Ilm-ma’rifat va raqamli iqtisodiyotni rivojlantirish” yilida gender tenglikni ta’minlash maqsadida qizlarning ta’lim olishini qo‘llab-quvvatlash va ishga joylashishiga alohida e’tibor qaratildi. Ularning ilmiy-tadqiqot faoliyati bilan shug‘ullanishi uchun imkoniyatlar yaratib berildi.

Filialda “Qizlarjon” klubi faoliyatini takomillashtirish yuzasidan ish reja ishlab chiqilgan va tasdiqlangan. Ushbu klubga barcha talaba qizlar a’zo hisoblanadi. Klub tikuvchilik, to‘quvchilik, kulinariya yo‘nalishlarida faoliyat yuritadi. Klub asosan TTJda joylashgan tikuv sexida faoliyat olib boradi.

Filialda “Qizlarjon” klubi faoliyatini takomillashtirish orqali qizlarni axloqiy va estetik madaniyatini, ijtimoiy-siyosiy faolligini oshirish, ularni kasb-hunarga yo‘naltirish ishlari olib borildi. Qator seminar-treninglar tashkil etildi.

Bundan tashqari “Lovender” innovatsion guruhi ham tashkil etilgan. Ushbu innovatsion guruh a’zolari tomonidan yangi loyihalar tayyorlanib, turli tanlovlarda ishtirok etilmoqda.

Davlatimiz rahbarining “O‘zbekiston Respublikasining milliy statistika tizimini yanada takomillashtirish va rivojlantirish chora-tadbirlari to‘g‘risida”gi PQ-4796 qarori ijrosini ta’minlash maqsadida tashkil etilgan vebinarda gender statistikasini shakillantirish bo‘yicha davra suhbati o‘tkazildi. Unda Farg‘ona viloyati “Qalb nuri” ayollar va ularning oilalari ijtimoiy-huquqiy qo‘llab-quvvatlash markazining NNT rahbari Damira Ismailovna va filianing xotin-qizlar masalasi bo‘yicha maslahatchisi G.Jo‘rayeva tomonidan tashkillangan “Xotin-qizlarga nisbatan zo‘ravonlikka barham berish” xalqaro kuniga bag‘ishlab “Zo‘ravonlikka yo‘l yo‘q!” va “Gender tenglik tushunchasi nima?” mavzularida seminar bo‘lib o‘tdi.

“Xotin-qizlarni tazyiq va zo‘ravonlikdan himoya qilish to‘g‘risida”gi va “Xotin-qizlar hamda erkaklar uchun teng huquq va imkoniyatlar kafolatlari to‘g‘risida”gi qonunlar mohiyatini yetkazish maqsadida talaba qizlar uchun seminarlar tashkil etildi.

2022-yil 25-noyabr kuni TATU Fargona filialining katta faollar zalida “Zo‘ravonlikka qarshi birgalikda kurashamiz” nomli tadbir o‘tkazildi. Tadbirga Fargona viloyati IIB JXX XPB xotin-qizlar masalalari bo‘yicha katta inspektor mayor Mumina Fozilxujayeva, Din ishlari bo‘yicha Farg‘ona viloyati boshqarmasi vakili Dilorom Gofurova, Uzbekiston musulmonlari irodasi Fargona viloyati bosh imom xatibining xotin-kizlar masalalari buyicha yerdamchisi Hilolaxon Komilovalar tashrif buyurishdi.

Muhammad al-Xorazmiy nomidagi Toshkent axborot texnologiyalari universiteti Farg‘ona filialining Xotin-qizlar kengashi, Telekommunikatsiya injiniringi kafedrasi, Axborot resurs markazi va Yoshlar bilan ishlash, ma’naviyat-ma’rifat bo‘limi hamkorligida talaba-qizlar o‘rtasida “8-dekabr – O‘zbekiston Respublikasi Konstitutsiyasi qabul qilingan kun”ga bag‘ishlangan “Konstitutsiya –ravnaqimiz qomusi” hamda “Eng yaxshi kitobxon talaba” mavzusi ostida tanlov o‘tkazildi.

O‘zbekiston Respublikasi Oila va xotin-qizlar davlat qo‘mitasining “Eng namunali boshlang’ich tashkilot-2022” ko‘rik tanlovi shahar bosqichida Muhammad al-Xorazmiy nomidagi TATU Farg‘ona filiali Xotin-qizlar Maslahat kengashi raisi Jo‘rayeva Gulnoza Fazlitdinovna “Eng namunali oliy o‘quv yurti xotin-qizlar davlat qo‘mitasi boshlang’ich tashkiloti” nominatsiyasi bo‘yicha ishtrok etdi va filialning Xotin-qizlar Maslahat kengashi tomonidan olib borilgan ishlar to‘grisida ma’lumot berdi.

Viloyatimizda “Yil ayoli” milliy tanlovida universitetimizning har jihatdan ibratli olima ayollari ham ishtrok etdilar. Yilning eng dasturchi ayoli nominatsiyasida Roziyaxon Nurdinova hakamlar hay’ati sifatida ishtrok etdi. Yilning eng faol oilma ayoli nominatsiyasi bo‘yicha Odinaxon Rayimjonova o‘z bilim va salohiyatini namoyish etdi.

Farg‘ona viloyati bo‘ylab IT haftaligida Muhammad al-Xorazmiy nomidagi Toshkent axborot texnologiyalari universiteti Farg‘ona filialida 20-dekabr kuni Ideaton musobaqasi bo‘lib o‘tdi. Ushbu musobaqada filialimizning talaba qizlari Akbarova Mohigul, Sobirova Kamola va Abdurazaqova Gulginaxonlar o‘zlarining loyihasi bilan ishtirok etishdi va musobaqa go‘libi bo‘ldilar.

2023-yil 3-mart kuni “Insonga eʼtibor va sifatli taʼlim” yiliga bagʻishlangan “Olima ayollarning taʼlim sifatini rivojlantirishdagi oʻrni” mavzusidagi forum boʻlib oʻtdi. Oʻtkazilgan forumning maqsadi viloyatimiz xotin-qizlarining innovatsion gʻoyalari, loyiha va ishlanmalarini joriy etishda ularni har tomonlama qoʻllab-quvvatlash, tadbirkorlik va ixtirochilik faoliyatiga keng jalb qilish, intellektual mulk obyektlarini huquqiy muhofaza qilishlariga koʻmaklashish, iqtisodiyotning turli tarmoqlarida mehnat qilayotgan xotin-qizlarning faoliyatlariga innovatsion yondoshuvni joriy qilish.

Muhammad al-Xorazmiy nomidagi Toshkent axborot texnologiyalari universiteti Farg‘ona filiali talabalar turar joyida shifokor va talabalar oʻrtasida davra suhbati tashkil etildi. Fargʻona shahar Bolalar poliklinikasi, shifokori nevropatolog Soliyev Salimjon “Energetik, fast-foodning odam organizmiga zarari, bahorgi-kuzgi mavsumda vitamin yetishmasligi tufayli odamlarda uchraydigan turli holatlar” mavzusida ma’ruza qildi.

Muhammad al-Xorazmiy nomidagi Toshkent axborot texnologiyalari universiteti Farg‘ona filiali Xotin-qizlar kengashi, Yoshlar bilan ishlash, ma’naviyat va ma’rifat bo‘limi tomonidan “15-may – Xalqaro oila kuni”ga bag‘ishlangan “Oila muqaddas dargoh” mavzusidagi madaniy-ma’rifiy seminar bo‘lib o‘tdi. Seminarda Telekommunikasiya injiniringi kafedra mudiri O.Rayimjonova, filial shifokori N.Qurbonova va Yoshlar bilan ishlash, ma’naviyat va ma’rifat bo‘limi uslubchisi G.Sadikovalar so‘zga chiqdilar va har bir yigit qizlarimiz oila qurish uchun ham maʼnan, ham jismonan tayyor boʻlishlari, oila aʼzolariga nisbatan hurmat va eʼtiborda boʻlishlari kerakligi, qaynona kelin munosabatlari toʻgʻrisida soʻz bordi, statistik maʼlumotlar keltirilib, qiziqarli savol javoblar bilan yakun topdi.

Joriy yilning 25-may kuni Muhammad al Xorazmiy nomidagi TATU Farg‘ona filialida “Ayolning jamiyatdagi o‘rni” mavzusi ostida tadbir o‘tkazildi. Tadbirda Farg‘ona viloyat xotin-qizlar o‘rtasida ma’naviy-ma’rifiy tadbirlarni muvofiqlashtiruvchi targ‘ibot guruhi raxbari- Alimova Sayyora Nabiyevna, Farg‘ona viloyati bosh imom xatibining xotin-qizlar masalalari bo‘yicha maslahatchisi Komilova Xilola, Respublika ma’naviyat va ma’rifat markazi Farg‘ona viloyat bo‘limi bosh mutaxassisi Axmadaliyeva Gulbaxor Tursunovna, Farg‘ona shahar Ichki ishlar organlari voyaga yetmaganlar va yoshlar masalalari bo‘yicha inspektor psixologi kapitan Murotova Mexrixon Maxamadjonovnalar tashrif buyurishdi.

2023-yil 19-may kuni Muhammad al-Xorazmiy nomidagi Toshkent axborot texnologiyalari universiteti Farg‘ona filiali talaba-qizlar o‘rtasida “Milliy sport o‘yinlari” musobaqalari tashkil qilindi. Ushbu tadbirda talaba qizlar etnosportning “O‘rtaga turar”, “Oq terakmi-ko‘k terak”, “Besh tosh” kabi turlari bo‘yicha, guruhlarga bo‘lingan holda bellashdilar. Milliy sport o‘yinlarida qizlar o‘zgacha ishtiyoq va ko‘tatinki ruhda ishtrok etdilar

Kafedra mudiri O.Rayimjonova rahbarligida 612-19 guruh talabasi M.A.Akbarovani va dotsent N.M.Jo‘rayev raxbarligida 614-21 guruh talabasi G.M.Abdurazaqovalar, B.Uzoqov rahbarligida 650-19 guruh talabasi S.I.Ibroximova “Muhammad al-Xorazmiy” nomidagi Davlat stipendiyasi sohibi bo‘ldi.

Filial Xotin-qizlar Kengashi qoshida faoliyat yuritayotgan to‘garaklar faoliyati. Filialda talaba qizlar uchun “Qizlarjonlar” kulubi tashkil etilgan, unda “Dasturlash”, “Robototexnika”, “Pazandachlik”, “Tikuvchilik”, “Fitness klubi” to‘garaklari faoliyat yuritadi. Bu to‘garaklar qizlarning bo‘sh vaqtlarini unimli foydalanish uchun tashtil etilgan.

Toshkent axborot texnologiyalari universiteti Farg‘ona filialining talabalar turar joyida Xotin-qizlar maslahat kengashi boshchiligida “Chevarchilik sirlari” nomlangan to‘garak tashkil etildi. Chevarchilik bilan qiziqadigan qizlar to‘garak a’zolari bo‘ldilar va ular chevarchilik sirlarini o‘ganib kelmoqdalar.

Talabalar turar joylaridagi xotin-qizlar o‘rtasida ma’naviy-axloqiy, tarbiyaviy ishlar to‘g‘ri tashkil etilgan. Xususiy xonadonlarda va ijarada yashovchi talaba qizlarning yashash sharoitlari tyutorlar bilan xamkorlikda muntazam nazorat qilib borildi. Yoshlarni oilaviy hayotga tayyorlash, ularga oiladagi nizoli holatlarni hal qilishning huquqiy va psixologik asoslarini o‘rgatish, oilalarni mustahkamlash, erta nikoh va oilaviy ajralishlarning oldini olish bo‘yicha doimiy ravishda onlayn konferensiyalar tashkil etildi. Xotin-qizlarning oliy ta’lim olishi, ishga joylashishi yoki o‘z mustaqil faoliyatini yo‘lga qo‘yishiga keng sharoitlar yaratib berildi.

Talaba qizlarni qo‘shimcha taxsil olishi uchun tadbirkorlik yo‘nalishidagi o‘quv kurslariga yuborildi. Talaba qizlar ishtirokida mahallalardagi uyushmagan yoshlar va xotin-qizlarni AKT savodxonligini oshirish bo‘yicha Yozyovon tumanida bepul o‘quv seminarlari tashkil etildi. Muvaffaqiyatli tamomlagan tinglovchilarga sertifikatlar topshirildi.

Ushbu masala yuzasidan TSNQB boshlig‘i M.Teshaboyev, fakultet dekani O.Otaqulov, kafedra mudirlari G.Obidov va O.Rayimjonovalar fikr-mulohaza bildirdilar.

**Oltinchi masala bo‘lgan iqtidorli talabalarni nomdor stipendiyalarga tavsiya qilish haqida** to‘g‘risida direktor o‘rinbosari B.Polvonovning axboroti eshitildi.

Oʻzbekiston Respublikasi Prezidentining 1993-yil 5-fevraldagi “Oʻzbekistonning oʻquvchi yoshlarini ragʻbatlantirish choralari toʻgʻrisida”gi PF-555-son Farmoni, Oʻzbekiston Respublikasi Prezidentining 2021-yil 9-sentyabrdagi “Respublika oliy taʼlim muassasalarida tahsil olayotgan, ilmiy-tadqiqot faoliyati bilan shugʻullanayotgan iqtidorli yoshlarni yanada qoʻllab-quvvatlash toʻgʻrisida”gi PF-6309-son farmoni hamda Vazirlar Mahkamasining 2008-yil 13-oktyabrdagi 226-son qaroriga asosan va shulardan kelib chiqqan holda, 2022/2023-o‘quv yili uchun davlat va nomdor stipendiya sovrindorligiga nomzod bo‘lgan iqtidorli talabalarning 18 ta hujjat to‘plamlari tegishli yuqori tashkilotlarga tanlovda qatnashish uchun yuborilgan edi, natijada 6 nafar talaba davlat va nomdor stipendiya egasiga aylandi. Bu ko‘rsatkichni o‘tgan 2021/2022-o‘quv yiliga solishniradigan bo‘lsak, 2021/2022-o‘quv yilida faqatgina 3 ta iqtidorli talaba davlat va nomdor stipendiyaga ega bo‘ldi, joriy o‘quv yilida esa, bu ko‘rsatkich 100 foizga ko‘payib 6 taga erishildi, ya’ni davlat nomdor stipendiyaga 6 nafar iqtidorli nalabalar sazovor bo‘ldi.

Biroq, shu bilan birgalikda 1 ta eng nufuzli bakalavriyat yo‘nalishi uchun Prezident davlat stipendiyasiga talabgor nomzodi taqdim etilmadi (quyi kurslarda o‘tilgan umumta’lim fanlaridan olingan bitta “qoniqarli” - 3 baho mavjudligi sababli).

Hozirgi kunda yangi 2023/2024-o‘quv yili uchun davlat va nomdor stipendiyalarga eng munosib iqtidorli talabalar orasidan amaldagi talablar asosida nomzod-davogarlar hamda ular hujjatlarini tayyorlab borishliligi, ularga zarur shart-sharoitlar yaratib berish yuzasidan tegishli bo‘lim, dekanat, kafedralarga muntazam ravishda murojaat- tavsiyalar berib kelinmoqda. Bundan tashqari, filialdagi barcha tegishli ijtimoiy tarmoqlarda iqtidorli talabalarning hujjatlarini talablar asosida mukammal tashkil etish yuzasidan e’lonlar orqali habardor etilmoqda.

Ushbu masala yuzasidan filial direktori F.Muxtarov, Ma’naviyat va ma’rifat bo‘limi boshlig‘i A.Rayimov, kafedra mudirlari G.Kochkorova va D.Tuxtasinovlar fikr-mulohaza bildirdilar.

**Yettinchi masala bo‘lgan Ichki nazorat va monitoring bo‘limining faoliyati** to‘g‘risida TSNQB boshlig‘i M.Teshaboyev axborot berdi.

**Jismoniy va yuridik shaxslarning murojaatlari.** O‘zbekiston Respublikasi Vazirlar Mahkamasining 2018-yil 7-maydagi 341-son qarori bilan tasdiqlangan Nizomning 19-bandida tushgan murojaatlarni qabul qilish, ro‘yxatga olish va ko‘rib chiqish uchun yuborish, shuningdek, murojaatlarning hisobini yuritish va ko‘rib chiqilishini nazorat qilish maqsadida davlat organida, tashkilotida belgilangan umumiy shtatdagi xodimlar soni doirasida murojaatlar bilan ishlash bo‘yicha alohida bo‘linma tashkil etilishi belgilangan. Filialda murojaatlar bilan ishlash bo‘yicha alohida bo‘linma tashkil etilgan. Filial ish yuritishda O‘zbekiston Respublikasining 2017-yil 11-sentabrdagi “Jismoniy va yuridik shaxslarning murojaatlari to‘g‘risida”gi O‘RQ-445-sonli Qonuni va Vazirlar Mahkamasining 2018-yil 7-maydagi “Davlat organlarida, davlat muassasalarida va davlat ishtirokidagi tashkilotlarda jismoniy va yuridik shaxslarning murojaatlari bilan ishlash tartibi to‘g‘risida Namunaviy nizomni tasdiklash haqida”gi 341-sonli qarorlari hamda 1999-yil 12-yanvardagi “Ijro intizomini mustahkamlash chora-tadbirlari to‘g‘risida”gi 12-sonli qarori mavjud.

Filialda O‘zbekiston Respublikasi Axborot texnologiyalari va kommunikatsiyalarini rivojlantirish vazirining 2018-yil 31-maydagi “O‘zbekiston Respublikasi Axborot texnologiyalari va kommunikatsiyalarini rivojlantirish vazirligi va uning tizimidagi tashkilotlarda jismoniy va yuridik shaxslarning murojaatlari bilan ishlash tartibi to‘g‘risida”gi Nizomni tasdiqlash to‘g‘risida”gi 373-sonli buyrug‘i mavjud.

Muhammad al-Xorazmiy nomidagi Toshkent axborot texnologiyalari universiteti Farg‘ona filiali direktorining 2023-yil 1-yarim yilligida viloyat hududlarida o‘tkazilishi kerak boʻlgan jismoniy va yuridik shaxslar vakillarini qabul qilish bo‘yicha sayyor qabullar jadvali ishlab chiqilgan va bu jadval asosida sayyor qabullar o‘tkazilib, bayonnomalari rasmiylashtirilib kelinmoqda. 2023-yilda 4 ta sayyor qabul, ya’ni Buvayda, Rishton, Dangʻara tumanlarida va Margʻilon shaharlarida sayyor qabul tadbirlari o‘tkazilib kelingan.

Filial direktori O‘zbeksiton Respublikasi Prezidenti administratsiyasi hamda Farg‘ona viloyati Xalq qabulxonasi tomonidan o‘tkazilgan sayyor qabullar va uchrashuvlarda ishtirok etib kelmoqda.

Joriy yilning 1-yanvaridan 1-iyuniga qadar filialga jismoniy va yuridik shaxslardan kelgan murojaatlar soni jami 12 tani tashkil etdi. Bundan;

1. 4 tasi - Virtual qabulxona orqali kelgan murojaatlar

2. 6 tasi – Bevosita filialga kelib tushgan ogʻzaki murojaatlar

3. 2 tasi – Bevosita filialga kelib tushgan veb-sayt orqali murijaatlardir.

Jismoniy va yuridik shaxslarning yozma va og‘zaki murojaatlari filialning Boshqaruv yig‘ilishlarida muhokama etilib, ma’lumotlar o‘z vaqtida, qonun talablariga muvofiq, ko‘rib chiqish me’yorda tashkil etilgan.

Filial rahbarlari tomonidan murojaatlarni ko‘rib chiqishda mas’uliyatsizlik va yuzakichilikka yo‘l qo‘yish holatlari mavjud emas.

Amalga oshirilgan ishlar hisobot shaklida belgilangan tartibda har chorakning yakuni boʻyicha yuqori tashkilotning [contakt@edu.uz](mailto:contakt@edu.uz) elektron manziliga o‘z vaqtida taqdim etilib borilmoqda.

**Filialimizga 2022-2023 oʻquv yili davomida kelib tushgan Oliy va oʻrta maxsus ta’lim vazirligining Hay’at qarorlari ijrolari.** O‘zbekiston Respublikasi Oliy va o‘rta maxsus ta’lim vazirligining joriy yil 10-oktabr kuni “ Oliy, o‘rta maxsus va professional ta’lim muassasalarida “Yashil makon” umummilliy dasturi asosida amalga oshirilishi lozim bolgan ishlar hamda 2022/2023-yillar kuz-qish mavsumiga tayyorgarlik holati to‘g‘risida”gi 12/1-sonli Hayʼat qarori ijrosi boʻyichfilialda 2022 yil 24 oktabr kuni yetkizilib, 224-sonli buyruq rasmiylashtirildi.

2022-yil 5-oktabrdagi 468/18-01-sonli Kafolat xati tayyorlandi hamda mutasaddi tashkilotlar bilan 2022-yil 30-sentabrda dalolatnoma rasmiylashtirildi. Muhammad al-Xorazmiy nomidagi Toshkent axborot texnologiyalari universiteti Farg‘ona filialda 2022/2023-yillar kuz-qish mavsumiga tayyorgarlik ishlarini O‘zbekiston Respublikasi Oliy va o‘rta maxsus ta’lim vazirligining 2022-yil 24-sentabrdagi 318-sonli buyrug‘i asosida tashkil etish, o‘quv-laboratoriya va xo‘jalik yordamchi binolari, issiq va sovuq suv quvurlari, gaz tarmoqlari, qozonxona hamda muxandislik inshootlari 2022/2023-yillar kuz-qish mavsumiga tayyorlash bo‘yicha 2022-yil 1-oktabrga qadar amalga oshiriladigan ishlar chora-tadbir rejasiga muvofiq amalga oshirildi.

O‘zbekiston Respublikasi Oliy va o‘rta maxsus ta’lim vazirligining joriy yil 10-oktabr kuni “Oliy, professional va o‘rta maxsus ta’lim tizimida 2022-yilning 9 oyi davomida jismoniy va yuridik shaxslarning murojaatlarini ko‘rib chiqish natijalari to‘g‘risida”gi 12/2-sonli Hayʼat qarori ijrosi boʻyicha filialda 2022-yil 24-oktabr kuni yetkizilib, 225-sonli buyruq rasmiylashtirildi. Mazkur buyruq asosida direktor o‘rinbosarlari, fakultet dekanlari, bo‘lim boshliqlari, kafedra mudirlari va filial akademik litseyi direktoriga jismoniy va yuridik shaxslarning murojaatlari bilan ishlash tizimi bo‘yicha murojaatlarni qabul qilish jadvali va uni o‘tkazish vaqti, joyi hamda qabulga oldindan yozilish to‘g‘risidagi axborot, qabul qilish tartibi ularni davlat organlarining rasmiy veb-saytlarida e’lon qilish, shuningdek ularning murojaatlarni qabul qilish joyida hamma kirishi mumkin bo‘lgan joylardagi stendlarga yoki boshqa texnik vositalarga joylashtirish orqali manfaatdor shaxslar e’tiboriga yetkazilishi bo‘yicha topshiriqlar berildi.

Murojaatlarni Vazirlar Mahkamasining 2018-yil 7-maydagi 341-son qarorida belgilangan talablarga muvofiq ko‘rib chiqishi ta’minlash, bunda ijrochi sifatida murojaatlar bilan ishlovchi xodimni bevosita ma’sul etib belgilashida butunlay chek qo‘ygan holda, ularda ko‘tarilgan masalalarni tegishli tarkibiy bo‘linmalarning mutaxassislari tomonidan ijro etilishini qat’iy ta’minlanib, murojaatlar kelib tushgan paytidan boshlab bir ish kunidan kechikmay filial direktoriga, murojaat mazmuniga qarab uning o‘rinbosarlariiga yoki jismoniy va yuridik shaxslar bilan ishlash, nazorat va monitoring murojaatlar bilan ishlash bo‘limi xodimi mas’ul qilib belgilagan holda murojaatni ko‘rib chiqish bo‘yicha rezolyutsiya qo‘yilgan holda murojaat masalalari ko‘rib chiqilmoqda.

Mazkur buyruq asosida jismoniy-yuridik shaxslarning murojaatlarini, ayniqsa, O‘zbekiston Respublikasi Prezidentining virtual va Xalq qabulxonalari orqali kelib tushgan murojaatlarini qisqa muddatlarda har tomonlama sinchiklab ko‘rib chiqish va qonun doirasida hal etishi ta’minlash hamda nazorat ishlarini kuchaytirilib, jismoniy va yuridik shaxslarning murojaatlari bo‘yicha barcha mas’ul shaxslar murojaatlarni to‘liq, xolisona va o‘z vaqtida ko‘rib chiqish uchun qo‘shimcha ma’lumotlar, ma’lumotnomalar va materiallarga zarurat paydo bo‘lgan taqdirda, mazkur murojaatni ko‘rib chiqayotgan mas’ul shaxslar murojaat etuvchidan, shuningdek, o‘z vakolatlari doirasida boshqa mas’ul shaxslardan qo‘shimcha axborotni so‘rab olishi asosida amalga oshirilmoqda.

Mazkur buyruq asosida har xaftaning seshanba kunida filial boshqaruv yig‘ilishida murojaatlar bilan ishlash holati tanqidiy muhokama qilib borildi, mavjud muammo va kamchiliklarni bartaraf etish yuzasidan aniq choralar belgilanib, murojaatlar bilan ishlashga mas’ul xodimlarning murojaatlar bilan ishlash tizimini yanada yaxshilash maqsadida 2023-yilda malakasi oshirilishi tavsiya etildi. Shuningdek, yil yakunlari bo‘yicha filialning kengashida mas’ul bo‘lim tomonidan hisobot taqdim qilish, 2022-yil 31-dekabrigacha joriy yil yakunlari boʻyicha jismoniy va yuridik shaxslarning murojaatlarini koʻrib chiqish holati hamda amalga oshirilgan ishlar toʻgʻrisida belgilangan tartibda axborot berish hamda vazirlikka hisobot kiritilishi belgilangan.

O‘zbekiston Respublikasi Oliy va o‘rta maxsus ta’lim vazirligining joriy yil 10-oktabr kuni “Oliy, professional va o‘rta maxsus ta’lim tizimida 2022-yilning 9 oyi davomida jismoniy va yuridik shaxslarning murojaatlarini ko‘rib chiqish natijalari to‘g‘risida”gi 12/3-sonli Hayʼat qarori ijrosi boʻyicha filialda 2022-yil 1-noyabr kuni yetkizilib, 229-sonli buyruq rasmiylashtirildi. Mazkur buyruq asosida direktor o‘rinbosarlari (I.Tojiboyev, A.Kadirov, B.Polvonov), Ishlar boshqarmasi boshlig‘i (X.Abduraxmonov), Bosh hisobchi (M.Nurmatov), Jismmoniy va yuridik shaxslarning murojaatlari bilan ishlash, monitoring va ichki nazorat bo‘limi (G.Mallabaeva)larga Ijro.gov.uz tizimi hamda ijro intizomiga birinchi rahbar shaxsan javobgarligi belgilab o‘tilib har hafta yakuniga qadar shismoniy va yuridik shaxslarning murojaatlari bo‘yicha amalga oshirilgan ishlar to‘g‘risidagi filial rahbariyatiga axborot kiritish belgilangan. Jismoniy va yuridik shaxslarning murojaatlarini qabul qilish va ko‘rib chiqishni qonunga xilof ravishda rad etish, ularni ko‘rib chiqish muddatlarini uzrli sabablarsiz buzish, yozma yoxud elektron shaklda javob yubormaslik, jismoniy va yuridik shaxslarning murojaatlari to‘g‘risidagi qonun hujjatlariga zid qaror qabul qilish, jismoniy va yuridik shaxslarning buzilgan huquqlari tiklanishini, murojaat munosabati bilan qabul qilingan qarorning bajarilishini ta’minlamaganlik, jismoniy shaxslarning shaxsiy hayoti to‘g‘risidagi yoxud yuridik shaxslarning faoliyati to‘g‘risidagi ma’lumotlarni ularning roziligisiz oshkor etish, jismoniy va yuridik shaxsni murojaat qilganligi munosabati bilan yoxud bildirilgan fikri va murojaatidagi tanqid uchun ta’qib qilish, shuningdek, jismoniy va yuridik shaxslarning murojaatlari to‘g‘risidagi qonun hujjatlarini boshqacha tarzda buzish qonunga muvofiq javobgarlikka tortilishi bo‘yicha mas’ul shaxslarga yetkazildi.

Mazkur buyruq asosida murojaatlar bo‘yicha mas’ul shaxslar direktor o‘rinbosari, bo‘lim boshliqlari tomonidan bir hafta muddatda filialda aniqlangan kamchiliklarga yo‘l qo‘ymaslik choralarini ko‘rish bo‘yicha chora-tadbirlar rejasi ishlab chiqilib, aniqlangan kamchilik va muammolarni zudlik bilan bartaraf etish topshiriqlari berildi. Shuningdek, murojaatlarni umumlashtirish va tahlil qilish natijalariga ko‘ra murojaatlar bilan ishlash bo‘lim yoki tegishli mas’ullar tomonidan murojaatlar bilan ishlashning umumiy ko‘rsatkichlari, murojaatlarda tez-tez ko‘tarilgan masalalar, murojaatlarni ko‘rib chiqish yakunlari bo‘yicha aniqlangan asosiy kamchiliklar va qoidabuzarliklar, jismoniy va yuridik shaxslarning huquqlari, erkinliklari va qonuniy manfaatlari, shuningdek, jamiyat va davlat manfaatlari buzilishini keltirib chiqaruvchi sabablarni bartaraf etish maqsadida ko‘rilgan choralar aks ettirilgan ma’lumotnomalarni filial rahbariyatiga taqdim etish vazifalari yuklatildi.

Mazkur buyruq asosida barcha direktor o‘rinbosarlari, mas’ul bo‘lim boshliqlari muntazam ravishda ijro intizomini ta’minlashda yo‘1 qo‘yilgan xato va kamchiliklarni tanqidiy muhokama qilib borish hamda ularni bartaraf etish bo‘yicha tegishli chora-tadbirlarni belgilandi. Xususan, har oy yakuni bo‘yicha filialning umumiy yig‘ilishida hamda filial Kengashida filial direktori va direktor o‘rinbosarlari tomonidan jismoniy va yuridik shaxslarning vakillari bilan o‘tkazilgan uchrashuvlar natijalari to‘g‘risida ma’lumotlar umumlashtirib, tahlil qilingan holda muhokama etish uchun kiritilib borildi.

Mazkur qaror asosida topshiriqlarning ijro holati ijro intizomiga mas’ul o‘rinbosar huzurida har hafta juma kuni, filial direktori huzurida haftaning dushanba kuni muhokama qilinishiga jiddiy e’tibor qaratilgan. Filial direktori yoki direktori o‘rinbosarlari o‘z tarkibiy bo‘linmalari tomonidan murojaatlarning ko‘rib chiqilishi ustidan doimiy monitoring va nazoratni amalga oshirib kelindi. Murojaatlar bo‘yicha ularning to‘liq, xolisona va o‘z vaqtida ko‘rib chiqilishini ta’minlash choralarini ko‘rildi.

Mazkur qaror asosida filial direktori, direktor o‘rinbosarlari va murojaatlar bo‘yicha mas’ul bo‘lim boshliqlariga ijro uchun yuborilgan hujjatlar ijrosi bo‘yicha doimiy nazoratlar amalga oshirilib, yuqori tashkilotlardan kelayotgan qarorlar, buyruqlar, tezkor topshiriqlar va ularning ijrosini ta’minlashda o‘z muddatida, sifatli ijrosini ta’minlashi bo‘yicha topshriqlar berilgan. Filialga kelgan hujjatlar ijrosini ta’minlash holatini tahlil qilish, yo‘l qo‘yilgan xato va kamchiliklarni bartaraf etgan holda buyruqlar, Hay’at va Apparat Kengashi yig‘ilishlarida belgilangan topshiriqlar ijrosi bo‘yicha har haftalik boshqaruv yig‘ilishida hamda har oylik filialning kengashida muhokama qilib borilib, hujjatlar ijrosi bo‘yicha tahlil qilindi. Shuningdek, filialdagi ijro holati yuzasidanamalga oshirilgan ishlar hisobot shaklida belgilangan tartibda har chorakning yakuni boʻyicha yuqori tashkilotning [hayat@edu.uz](mailto:hayat@edu.uz) elektron manziliga o‘z vaqtida taqdim etilib borilgan.

Ushbu masala yuzasidan filial direktori F.Muxtarov, fakultet dekani O.Otaqulov, kafedra mudirlari T.Abdullayev va I.Bilolovlar fikr-mulohaza bildirdilar.

**Sakkizinchi masalada filial professor-o‘qituvchilari, xodimlari va talabalarining dam olishlarini tashkil qilish** haqida filial Kasaba uyushmasi boshlangich tashkiloti raisi I.Rustamovning axboroti eshitildi.

Muxammad al-Xorazmiy nomidagi TATU Farg‘ona filiali professor-o‘qituvchi va ishchi xodimlarining yozgi dam olishlarini namunali tashkil etish yuzasidan filial Boshlang‘ich Kasaba uyushmasi tomonidan quyidagi ishlarni amalga oshirish rejalashtirilgan.

Filialda faoliyat olib borayotgan professor-o‘qituvchi va ishchi xodimlarning yozgi ta’til davrida salomatligini tiklash maqsadida Respublikamizda mavjud Kasaba uyushma ixtiyoridagi 8 ta sihatgohlarga imtiyozli yo‘llanmalar berish rejalashtirilmoqda.

Filialda faoliyat olib borayotgan professor-o‘qituvchi va ishchi xodimlarlarining farzandalarining ta’tillarini maroqli o‘tkazish maqsadida yozgi sog‘lomlashtirish uchun Quvasoy shahridagi “Vodiy Gavhari” bolalar oromgohiga 1-smenaga 10 ta, 2-smenaga 20 ta, 3-smenaga 20 ta imtiyozli yo‘llanmalar olish rejalashtirilgan. Hozirgi kunda 2023-yil 7-iyundan boshlanadigan 1-smenaga 10 ta yo‘llanma tarqatildi.

Ushbu masala yuzasidan filial direktori F.Muxtarov, fakultet dekanlari O.Otaqulov, B.Daliyev va N.Ibroximov, kafedra mudirlari T.Abdullayev va O.Rayimjonovalar fikr-mulohaza bildirdilar.

**Turli masalalar.**

**1. Kengash a’zolari tarkibiga o‘zgartirish kiritish to‘g‘risida** filial direktori F.Muxtarov axboroti eshitildi.

Filial Ishlar boshqarmasi boshlig‘i Abduraxmonov Xabibulla Isakovich, yoshlar bilan ishlash bo‘yicha direktor o‘rinbosari Kadirov Abdumalik Matkarimovich va ARM direktori Gulrux Xusanova o‘zlarining xohishlariga ko‘ra egallab turgan lavozimlaridan boshqa lavozimlarga o‘tkazildilar. Shu sababli 2023-yil 3-iyundan filial Kengashi a’zolari ro‘yxatidan chiqarish va mazkur lavozimlarga tayinlangan Djabarov Abduraxim (Ishlar boshqarmasi boshlig‘i) filial Kengashi a’zolari ro‘yxatiga qo‘shishni taklif qilaman.

Bundan tashqari, Arakulova Fotima ARM direktori lavozimiga o‘kazildi, Monitoring va Ichki nazorat bo‘limi boshlig‘i lavozimiga Abdulxamidov Abdubaki tayinlandi. Shu munosabat bilan A.Abduraximovni filial Kengashi a’zolari ro‘yxatiga qo‘shishni taklif qilaman.

Shuningdek, filial direktori F.Muxtarov filialda Jamoatchilik Kengashi faoliyati haqida gapirib, uning filial hayotida faol bo‘lishi, filialdagi barcha soha va xodimlar faoliyatini tahlil qilib borish Jamoatchilik Kengashiga to‘liq yuklatilishi haqida axborot berdi.

Ushbu masala yuzasidan direktor o‘rinbosarlari, bo‘lim boshliqlari, kafedra mudirlari va fakultet dekanlari fikr-mulohaza bildirdilar.

F.Muxtarov Jamoatchilik Kengashi raisiga filialdagi barcha xodimlar faoliyatini faoliyatini tahlil qilish vakolatini berishini aytib o‘tdi. F. Muxtarov Jamoatchilik Kengashi a’zolari tarkibini shakllantirish bo‘yicha Boshqaruv yig‘ilishi a’zolariga axborot berdi va quyidagi xodimlarni a’zolikka tavsiya qildi:

1. Y.G‘ofurov – O‘zbekiston Respublikasi Raqamli texnologiyalar vazirligi Farg‘ona viloyat Hududiy boshqarmasi boshlig‘i;

2. O.Otaqulov, TATU Farg‘ona filiali Kompyuter injiniringi fakultet dekani, rais o‘rinbosari;

3. A.Umarov – Farg‘ona shahar “Iftixor” MFY raisi;

4. Raimjonova Gavharoy Xasanovna (TATU Farg‘ona filiali, 634-20 guruh talabasi Raimjonova Maftuna Shuhrat qizining onasi);

5. Djumaboyev Oybek Turg‘unboyevich (TATU Farg‘ona filiali, 631-20 guruh talabasi Turg‘unboyev Otabek Oybek o‘g‘lining otasi);

6. J. Avezov – “Yoshlar Ittifoqi” TATU Farg‘ona filiali boshlang‘ich tashkiloti yetakchisi;

7. G.Jo‘rayeva – TATU Farg‘ona filiali Xotin-qizlar qo‘mitasi raisi;

8. I. Rustamov – TATU Farg‘ona filiali boshlang‘ich Kasaba uyushmasi raisi;

9. V. Yejkov – “Uztelekom” Farg‘ona filiali direktori;

10. F.Raximov – “Uztelekom” Farg‘ona filiali direktori o‘rinbosari;

11. O.Rayimjonova – TATU Farg‘ona filiali Telekommunikatsiya injiniringi kafedrasi mudiri;

12. N.Jo‘raev – TATU Farg‘ona filiali Dasturiy injiniring kafedrasi mudiri;

13. I.Mamajonov – TATU Farg‘ona filiali Akademik litsey direktori;

14. B.Jalilov – IT Park direktori;

15. N.Qurbonov – Kengash kotibi.

Shundan so‘ng F.Muxtarov Jamoatchilik Kengashi Nizomi bilan filial Kengashi a’zolari tanishtirib o‘tdi.

F.Muxtarov tanishtirilgan Jamoatchilik Kengashi a’zolarini va Nizomini tasdiqlash taklifini ma’qullashni so‘radi. Kengash a’zolari berilgan taklif va tavsiyalarni bir ovozfan ma’qulladilar, qarshilar va betaraflar bo‘lmadi.

**2.** **Pedagog-xodimlar tarkibi tanlovi masalasi yuzasidan** Kengash kotibi N.Qurbonov axborot berdi.

“Farg‘ona haqiqati” gazetasining 2023-yil 24-fevraldagi 8-sonida filial kafedralarida bo‘sh lavozimlarga tanlov e’lon qilingani hamda Maslahat Kengashi yig‘ilishi qaroriga asosan Axborot texnologiyalari kafedrasi assistenti lavozimi uchun “Farg‘ona haqiqati” gaztasining 2023-yil 24-fevraldagi 8-sonida 2 ta o‘rin tanlovga e’lon berilganligi sababli talabgorlar Turg‘unov Bahodir Hamdamjon o‘g‘li (TATU Farg‘ona filiali) hamda Mamajonov Qosimjon Maripjon o‘g‘li (Jismoniy tarbiya va sport mutaxassislarini qayta tayyorlash va malakasini oshirish instituti Farg‘ona filiali) Kengashning navbatdagi yig‘ilishida tanlovdan o‘tishi tavsiya qilingani haqida batafsil ma’lumot berdi.

Tanlovda ishtirok etish uchun ariza bergan va tanlovda ishtirok etishga tavsiya etilgan talabgorlar:

Turg‘unov Bahodir Hamdamjon o‘g‘li (TATU Farg‘ona filiali) – Axborot texnologiyalari kafedrasi assistenti lavozimiga;

Mamajonov Qosimjon Maripjon o‘g‘li (Jismoniy tarbiya va sport mutaxassislarini qayta tayyorlash va malakasini oshirish institute Farg‘ona filiali) – Axborot texnologiyalari kafedrasi assistenti lavozimiga.

Takliflar asosida 3 kishidan iborat sanoq komissiyasi tarkibi tuzildi. Tabiiy fanlar kafedrasi mudiri S.Sabirov, Xotin-qizlar qo‘mitasi raisi G.Jo‘rayeva, ARM direktori F.Arakulovalardan iborat sanoq komissiyasi saylandi.

Sanoq komissiyasi tanlov jarayonini o‘tkazdi va natijalarni ma’lum qildi.

**3. Dissertatsiya mavzularini tasdiqlash hamda ilmiy rahbar tayinlash** to‘g‘risida IIT va IPK tayyorlash bo‘limi boshlig‘i S. Zokirov axborot berdi.

S.Zokirov quyidagi dissertatsiya mavzulari mazmuni va ularning ilmiy rahbarlari bilan Kengash a’zolarini tanishtirdi:

- Kompyuter tizimlari kafedrasi assistenti Raxmatova Gavharoy Muxamadali qizining 13.00.06-Elektron ta‘lim nazariyasi va metodikasi ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Axborot texnologiyalari sohasi talabalarining amaliy kompetensiyasini Virtual reality elementlari asosida rivojlantirish metodikasi” nomli dissertatsiya ishiga doir kafedra tomonidan taqdim etilgan hujjatlar hamda Muhammad al-Xorazmiy nomidagi Toshkent axborot texnologiyalari universiteti Farg‘ona filiali “Axborot ta‘lim texnologiyalari” kafedrasi mudiri, pedagogika fanlari nomzodi, dotsent Bilolov Inomjon O‘ktamovich nomidan ushbu ishga ilmiy rahbar bo‘lishga berilgan rozilik xati;

- Kompyuter tizimlari kafedrasi katta o‘qituvchisi Dilshodov Abrorjon Dilshodjon o‘g‘lining 13.00.02 – Taʼlim va tarbiya nazariyasi va metodikasi ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Texnik oliy ta’lim talabalarlarining fizika fanidan bilimlarini kompyuter modellashtirish asosida rivojlantirishni takomillashtirish metodikasi (Mexanika bo‘limi misolida)” nomli dissertatsiya ishiga doir kafedra tomonidan taqdim etilgan hujjatlar hamda Namangan davlat universiteti professori, pedagogika fanlari doktori Abdullayev Safibullo Xabibulloyevich nomidan ushbu ishga ilmiy rahbar bo‘lishga berilgan rozilik xati;

- Xorijiy tillar kafedrasi mustqil izlanuvchisi Toshpo‘latova Maxbuba Ikromovnaning 10.00.01 – O‘zbek tili ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Isajon Sulton asarlarida shaxs fenomenining kognitiv-pragmatik tadqiqi” nomli dissertatsiya ishiga doir kafedra tomonidan taqdim etilgan hujjatlar hamda filologiya fanlari doktori, dotsent X.Shokirova nomidan ushbu ishga ilmiy rahbar bo‘lishga berilgan rozilik xati.

Ilmiy ishlar va innovatsiyalar bo‘yicha direktor o‘rinbosari B.Polvonov dissertatsiya mavzulari himoyasi muddati yuzasidan o‘z munosabatini aytib o‘tdi hamda fakultet dekani O.Otaqulov, kafedra mudirlari R.Nurdinova, O.Rayimjonovalar yuqoridagi dissertatsiya mavzularining aktualligi va dolzarbligi haqida fikr-mulohaza bildirdilar.

**4.** **Ilmiy, ilmiy-uslubiy ishlarni nashrga tavsiya etish masalasi yuzasidan** so‘zga chiqqan ilmiy ishlar va innovatsiyalar bo‘yicha direktor o‘rinbosari B.Polvonov filial professor-o‘qituvchilari tomonidan tayyorlanib, fakultet O‘quv-uslubiy Kengashi muhokamasidan o‘tgan ilmiy, ilmiy-uslubiy ishlar haqida axborot berdi.

B.Polvonov TATU Farg‘ona filiali professor-o‘qituvchilari S.I.Xonto‘rayevning “Cloud Computing” nomli o‘quv qo‘llanmasi, E.S.Kodirov va A.Abdulhamidov hammuallifligidagi “Mobil qurilmalarga xizmat ko‘rsatish” nomli o‘quv q o‘llanma, D.M.Umurzakova va J.M.Xodjimatov hammuallifligidagi “Linux server boshqaruvi” nomli o‘quv qo‘llanma hamda D. M. Umurzakova va A.A.Xoitqulov hammuallifligidagi “Algoritimlarni loyihalash” nomli o‘quv qo‘llanma, B. N. Soliyev va X. Sh. Musayev hammuallifligidagi “Veb texnologiyalarida Django freymvorki” nomli o‘quv qo‘llanma, S.S.Sabirovning “Hayot faoliyati xavfsizligi” nomli o‘quv qo‘llanma hamda “Mehnatni muhofaza qilish” nomli o‘quv qo‘llanmaning mundarijasi, maqsad va vazifasi, berilgan taqrizlar, fakultet bayonnomalaridan ko‘chirmalar haqida batafsil ma’lumot berdi.

Kafedra mudirlari N. Ibroximov, O. Rayimjonova va IIT va IPK tayyorlash bo‘limi boshlig‘i S. Zokirovlar, fakultet dekani O.Otaqulov o‘quv qo‘llanmalarni Toshkent axborot texnologiyalari universiteti Kengashiga ko‘rib chiqish uchun tavsiya etish taklifini o‘rtaga tashladilar va taklif bir ovozdan ma’qullandi.

Shuningdek, B.Polvonov TATU Farg‘ona filiali professor-o‘qituvchilari U.U.Iskandarovning “Аспекты качественной передачи и приема сигналов дистансионо-направленного акустического лазерного микрофона” nomli monografiyasi, S.I.Zokirovning “Tanlangan nur fototermogeneratorining ekspluatatsion parametrlarini kompyuterli modellashtirish” nomli monografiyasining mundarijasi, maqsad va vazifasi, berilgan taqrizlar, fakultet bayonnomalaridan ko‘chirmalar haqida batafsil ma’lumot berdi.

Kafedra mudirlari T. Abdullayev, O. Rayimjonova va IIT va IPK tayyorlash bo‘limi boshlig‘i S. Zokirovlar monografiyalarni nashr uchun tavsiya etish taklifini o‘rtaga tashladilar va taklif bir ovozdan ma’qullandi.

**5. “Al-Farg‘oniy avlodlari” elektron ilmiy jurnali hujjatlarini OAKka tavsiya etish haqida** B. Polvonovning axboroti eshitildi.

Muhammad al-Xorazmiy nomidagi Toshkent axborot texnologiyalari universiteti Farg‘ona filiali ta’sischiligida Axborot texnologiyalari, Telekommunikatsiya va raqamli iqtisodiyot sohasidagi ilmiy innovatsion tadqiqotlarni yanada chuqurlashtirish, ushbu g‘oyalarning ilmiy amaliy ahamiyatini oshirish va ularni keng ommaga yetkazish maqsadida “Al-Farg‘oniy avlodlari” (“The descendants of al-Fargani”, “Потомки ал-Фергани”) elektron ilmiy jurnali faoliyat yuritib kelmoqda. Jurnal Filial Kengashining 2022 yil 3-martdagi 7-yig‘ilishida ko‘rib chiqib ma’qullangan. Ushbu ommaviy axborot vositasi 2022-yil 21 dekabrda O‘zbekiston Respublikasi Prezidenti administratsiyasi huzuridagi axborot va ommaviy kommunikatsiyalar agentligidan 054493-raqam bilan ro‘yxatdan o‘tgan. Mazkur ommaviy axborot vositasining tili: o‘zbek, rus, ingliz. Tarqatilish shakli – onlayn. Alisher Navoiy nomidagi O‘zbekiston Milliy kutubxonasidan ISSN 2181-4252 raqam olingan. Jurnal texnika fanlariga ixtisoslashgan, onlayn ishlash uchun veb sayt (https://al-fargoniy.uz/) faoliyat yuritmoqda.

Jurnalning maqsadi va vazifalari – professor-o’qituvchilar, ilmiy izlanuvchi va tadqiqotchilarning, magistrant va iqtidorli talabalarning ilmiy va uslubiy ahamiyatga molik maqolalari, ilmiy axborotlari, ixtirolari, yangi ilmiy izlanishlar natijalarini ishlab chiqarishda qo‘llashga doir ilmiy tavsiyalarini chop etish orqali ilm-fan rivojiga hissa qo‘shishdir.

Tahrir hay’ati a’zolari 10 dan ortiq fan doktori, professorlar, dotsent va PhD darajasidagi tarkibdan iborat bo‘lib, ular texnika fanlari, fizika-matematika fanlari va iqtisod fanlari darajasidagi insonlarni tashkil etadi. Ushbu saf tobora kengayib bormoqda.

Chop etiladigan ilmiy maqola quyidagi talablarga javob berishligi belgilab qo‘yilgan:

- foydalanilgan asosiy adabiyotlar ro‘yxatining keltirilishi va ilmiy maqolaning kamida 0,25 bosma taboq hajmda bo‘lishi;

- ilmiy maqolada muammoning qo‘yilishi; materialning nazariy-metodologik va uslubiy jihatdan puxtaligi; manbalarning ishonchliligi; muammo, xulosa, taklif va tavsiyalarning yetarlicha asoslanganligi.

Jurnal uchun ayni damda quyidagi yo‘nalishlarda maqolalar qabul qilinmoqda: Texnika fanlari, fizika-matematika fanlari, ijtimoiy-gumanitar va pedagogik fanlar, raqamli iqtisod va raqamli texnologiyalar va sun’iy intellekt.

Jurnal maqolalari bir qator milliy va xalqaro ma’lumotlar bazalarida indekslanib bormoqda. Jumladan, Respublika miqyosida slib.uz, xalqaro miqyosda esa – Google Schoolar, Zenodo, DataCite, OpenAIRE, OrcId, DRJI (Directory of Research Journal Indexing), IndexCopernicus kabi bir qator bazalarda indekslanmoqda. Yaqin kelajakda yana bir qator nufuzli xalqaro ma’lumotlar bazalarida ham indekslanishiga umid bildirildi.

Yuqoridagilardan kelib chiqib, “Al-Farg‘oniy avlodlari” elektron ilmiy jurnali faoliyatini yuqori marralarga olib chiqish, Filial nufuzini yanada oshirish maqsadida ushbu jurnalni O‘zbekiston Respublikasi Oliy ta’lim, fan va innovatsiyalar vazirligi huzuridagi Oliy attestatsiya komissiyasi tan olgan jurnallar ro‘yxatiga qo‘shish maqsadida zarur hujjatlarini ilova qilgan holda O‘zbekiston Respublikasi Oliy ta’lim, fan va innovatsiyalar vazirligi huzuridagi Oliy attestatsiya komissiyasiga murojaat qilishga tavsiya bildirildi.

Kengash a’zolari ushbu masalaga bir ovozdan ijobiy fikr bildirdilar va hujjatlarni holda O‘zbekiston Respublikasi Oliy ta’lim, fan va innovatsiyalar vazirligi huzuridagi Oliy attestatsiya komissiyasiga tavsiya qilish taklifini ma’qulladilar.

**Yuqoridagi masalalar yuzasidan Kengash yig‘ilishi qaror qiladi:**

I. 1. Filial direktori F. Muxtarovning axboroti ma’lumot uchun qabul qilinsin.

2. Filialda o‘quv ishlari, Ilmiy ishlar va innovatsiyaviy ishlar, ustoz-shogird va ma’naviy-ma’rifiy ishlari bo‘yicha erishilgan yutuqlar namunali deb topilsin.

II. 1. Filialda ijro intizomi bilan ishlash bo‘yicha A. Abdulxamidovning axboroti ma’lumot uchun qabul qilinsin.

2. Filialda ijro intizomi bilan ishlash bo‘yicha ma’sullar (direktor, direktor o‘rinbosarlari, dekanlar va bo‘lim boshliqlari)ga Edo.ijro.uz tizimiga kelgan hujjatlar bilan o‘z vaqtida tanishib borish va ijrosini ta’minlash hamda Edo.ijro.uz tizimida javob xatlarini belgilangan shablon asosida tayyorlash va yuborish vazifalari yuklatilsin.

3. Ijro intizomi bo‘yicha ma’sul F.Arakulovaga Edo.ijro.uz tizimida ijro intizomiga rioya qilmagan, belgilangan muddatlarda ijrosini ta’minlamagan ma’sullarga qonunchilik doirasida intizomiy chora ko‘rish bo‘yicha ma’lumot kiritish vazifasi yuklatilsin.

4. Mazkur qarorning ijrosi nazorati A.Raimov hamda A.Abdulxamidovlar zimmasiga yuklatilsin.

III. 1. Ilmiy ishlar va innovatsiyalar bo‘yicha direktor o‘rinbosari B.Polvonovning axboroti ma’lumot uchun qabul qilinsin.

2. Tegishli mutaxasisslik bitiruvchi talabalarining tayyorlagan BMI va MDlarini rasmiylashtirilishi hamda mazmuni va sifati amaldagi mezon talablariga mosligi qatiy nazoratga olinsin.

3. Tegishli kafedra mudirlari himoyalar yakunlangan kundan boshlab 2 kun muddat ichida II va IB direktor o‘rinbosariga bu boradagi tahliliy ma’lumotlarni taqdim etsinlar.

4. Mazkur buyruq ijrosini doimiy nazorat qilib borish direktor o‘rinbosari B.Polvonov zimmasiga yuklatilsin.

IV. 1. Filialda Vasiylik, Jamoatchilik va Maslahat Kengashlarining ish faoliyati bo‘yicha A.Abdulxamidovning axboroti ma’lumot uchun qabul qilinsin.

2. Filialning Jamoatchilik Kengashi va Vasiylik Kengashi faoliyat ko‘rsatmagan deb hisoblansin va Maslahat Kengashi faoliyat ko‘rsatgan deb topilsin.

3. Filialda Vasiylik Kengashining ish faoliyatini qayta tiklab, yurgizish uchun tegishli chora-tadbirlarni belgilash vazifalari Bilolov Inomjon O‘ktamovich zimmasiga yuklatilsin.

3. Filialda Jamoatchilik Kengashining Nizomi qayta ko‘rib chiqilsin va tegishli Nizomga asosan filialda Jamoatchilik Kengashi faoliyati qayta tashkillansin.

V. 1. Filial Xotin-qizlar qo‘mitasi raisi G.Jo‘rayeva, Kasaba uyushmasi boshlang‘ich tashkiloti raisi I.Rustamovning axboroti ma’lumot uchun qabul qilinsin.

1. Filial Xotin-qizlar qo‘mitasi, Kasaba uyushmasi boshlang‘ich tashkiloti faoliyati qoniqarli deb topilsin.

2. Filialdagi barcha talabalar-qizlar “Ichki tartib qoidalari”ga va “Odob-axloq kodeksi” ga qat’iy tartibda amal qilinishi belgilab qo‘yilsin.

3. Talaba qizlar kiynish va odob axloq doirasida yurishlarini nazorat qilish fakltet xotin-qizlar qo‘mitasi raislariga topshirilsin.

4. Talaba qizlar orasida korrupsion holatlarni, jinsiy zo‘ravonlik hamda tajovuzlarni olidi oilsh maqsadida chora tadbirlar kuchaytirilsin.

5. Iqtidorli talaba qizlarni davlat stipendiyasiga hujjatlarini tayyorlashda va topshirishda amaliy yordam berilsin.

VI. 1. Ilmiy ishlar va innovatsiyalar bo‘yicha direktor o‘rinbosari B.Polvonovning axboroti ma’lumot uchun qabul qilinsin.

2. 2022/2023-o‘quv yili uchun dekanat va kafedralar kesimida davlat va nomdor stipendiya sovrindorligiga nomzodlarni tavsiya etishga oid faoliyat natijalari tanqidiy o‘rganib chiqilsin hamda bu borada o‘tgan davrida yo‘l qoyilgan kamchiliklar navbatdagi o‘quv yilida to‘liq bartaraf etilib, barcha imkoniyatlardan maksimal darajada foydalanilgan holda amalga oshirishligi shart va zarur ekanligi belgilab qo‘yilsin.

3. Filial ilmiy-tadqiqot faoliyatini tashkil etish bo‘limi va dekanat, tegishli kafedra mudirlari, biriktirilgan ilmiy rahbarlarga 2023/2024-o‘quv yili uchun davlat va nomdor stipendiyalarga eng munosib iqtidorli talabalar orasidan nomzod-davogarlar hamda ular hujjatlarini amaldagi me’yoriy-talablar asosida tayyorlab borishliligi, ularga samarali zarur shart-sharoitlar yaratib berish vazifasi yuklatilsin.

4. Filialning navbatdagi avgust oyi Kengashida barcha fakultet dekanlarining bu borada amalga oshirgan natijador ishlar yuzasidan tahliliy ma’lumot va hisobotlarini taqdim etishlari belgilab qo‘yilsin.

5. Mazkur buyruq ijrosini doimiy nazorat qilib borish direktor o‘rinbosari B.Polvonov zimmasiga yuklatilsin.

VII. 3. 1. Ishchi guruhi raisi M.Teshaboyevning Ichki nazorat va monitoring bo‘limining faoliyati yuzasidan tekshiruvi bo‘yicha axboroti ma’lumot uchun qabul qilinsin.

3.2. Ichki nazorat va monitoring bo‘limining faoliyati qoniqarli deb topilsin.

VIII. 1. Filial Kasaba uyushmasi boshlang‘ich tashkiloti raisi I.Rustamovning axboroti ma’lumot uchun qabul qilinsin.

2. Filial professor-o‘qituvchilari, xodimlari va talabalarining dam olishlarini tashkil qilish holati qoniqarli deb topilsin.

IX. 1. 1. Filial direktori F. Muxtarovning axboroti ma’lumot uchun qabul qilinsin.

1. 2. Filial Ishlar boshqarmasi boshlig‘i Abduraxmonov Xabibulla Isakovich, yoshlar bilan ishlash bo‘yicha direktor o‘rinbosari Kadirov Abdumalik Matkarimovich va ARM direktori Gulrux Xusanova boshqa lavozimga o‘tganliklari sababli 2023-yil 3-iyundan filial Kengashi a’zolari ro‘yxatidan chiqarilsin.

1. 2. Bildirilgan takliflar ma’qullansin hamda Djabarov Abduraxim (Ishlar boshqarmasi boshlig‘i), Abduraximov Abdubaki (Monitoring va Ichki nazorat bo‘limi boshlig‘i) filial Kengashi a’zolari tarkibiga qo‘shilsin.

1. 3. TATU Farg‘ona filiali Kengashi a’zolari quyidagi tarkibda tasdiqlansin:

|  |  |  |
| --- | --- | --- |
| **№** | **F.I.SH.** | **Kengash a’zolari lavozimi** |
| 1 | Muxtarov Farrux Muhammadovich | Kengash raisi, filial direktori, PhD |
| 2 | Polvonov Baxtiyor Zaylobidinovich | Ilmiy ishlar va innovatsiyalar bo‘yicha direktor o‘rinbosari, PhD, dotsent |
| 3 | Otaqulov Oybek Xamdamovich | Kompyuter injiniringi fakulteti dekani, t. f. n., dotsent. |
| 4 | Daliyev Baxtiyor Sirojiddinovich | Telekommunikatsiya injiniringi va kasb ta’limi fakulteti dekani |
| 5 | Ibroximov Nodirbek Ikromjonovich | Dasturiy injiniring va raqamli iqtisodiyot fakulteti dekani |
| 6 | Teshaboyev Muxiddin | Ta’lim sifatini nazorat qilish bo‘l. boshlig‘i, PhD. |
| 7 | Umarov Shuxratjon | O‘quv-uslubiy bo‘lim boshlig‘i. |
| 8 | Djabarov Abduraxim | Filial Ishlar boshqarmasi boshlig‘i |
| 9 | Mamajonov Ilxomjon | TATU Farg‘ona filiali Akademik litsey direktori. |
| 10 | Jo‘rayev Nurmuhammad | Dasturiy injiniring kaf. mudiri, dotsent |
| 11 | Abdullayev Temurbek | Axborot texnologiyalari kafedrasi mudiri, PhD. |
| 12 | Rayimjonova Odinaxon | Telekommunikatsiya injiniringi kaffedrasi mudiri, PhD |
| 13 | Obidova Gulmira | Xorijiy tillar kafedrasi mudiri, PhD. |
| 14 | Bilolov Inomjon | Ax.-ta’lim tex. kafedrasi mudiri, p. f. n., dotsent. |
| 15 | Sobirov Salimjon | Tabiiy fanlar kaf. mudiri, f.-m. f.n., dotsent. |
| 16 | Nurdinova Roziyaxon | Kompyuter tizimlari kafedrasi mudiri, PhD. |
| 17 | To‘xtasinov Dadaxon | Axborot xavfsizligi kafedrasi mudiri |
| 18 | Kochkorova Gulnora | O‘zbek tili va gum. fanlar kafedrasi mudiri, f. f. n. |
| 19 | Abdulxamidov Abdubaki | Monitoring va Ichki nazorat bo‘limi boshlig‘i. |
| 20 | Arakulova Fotima | ARM direktori |
| 21 | Nurmatov Mirzaakbar | Bosh hisobchi. |
| 22 | Jo‘rayeva Gulnoza | Xotin-qizlar qo‘mitasi raisi |
| 23 | Rustamov Ilxomidin | Filial KU raisi, fal. dok., PhD. |
| 24 | Zokirov Sanjar | IIT va IPK tayyorlash bo‘limi boshlig‘i, PhD. |
| 25 | Norinov Muhammadyunus | Sirtqi bo‘lim boshlig‘i |
| 26 | Rayimov Abdulhamid | Ma’naviyat-ma’rifat bo‘limi boshlig‘i |
| 27 | Salmonov Ahadjon | “Media markaz” rahbari |
| 28 | Avazov Jahongir | “Yoshlar Ittifoqi” filial bosh. tash. yetakchisi |
| 29 | Qurbonov Nodirjon | Kengash kotibi |

1.4. Jamoatchilik Kengashi raisining filialdagi barcha xodimlar faoliyatini tahlil qilish vakolati ma’qullansin.

1. 5. Jamoatchilik Kengashi Nizomi va Jamoatchilik Kengashi a’zolari quyidagi tarkibda tasdiqlansin:

- Y.G‘ofurov – O‘zbekiston Respublikasi Raqamli texnologiyalar vazirligi Farg‘ona viloyat Hududiy boshqarmasi boshlig‘i, rais;

- O.Otaqulov, TATU Farg‘ona filiali Kompyuter injiniringi fakultet dekani, rais o‘rinbosari;

- A.Umarov – Farg‘ona shahar “Iftixor” MFY raisi;

- Raimjonova Gavharoy Xasanovna (TATU Farg‘ona filiali, 634-20 guruh talabasi Raimjonova Maftuna Shuhrat qizining onasi);

- Djumaboyev Oybek Turg‘unboyevich (TATU Farg‘ona filiali, 631-20 guruh talabasi Turg‘unboyev Otabek Oybek o‘g‘lining otasi);

- J. Avezov – “Yoshlar Ittifoqi” TATU Farg‘ona filiali boshlang‘ich tashkiloti yetakchisi;

- G.Jo‘raeva – TATU Farg‘ona filiali Xotin-qizlar qo‘mitasi raisi;

- I. Rustamov – TATU Farg‘ona filiali boshlang‘ich Kasaba uyushmasi raisi;

- V. Yejkov – “Uztelekom” Farg‘ona filiali direktori;

- F.Raximov – “Uztelekom” Farg‘ona filiali direktori o‘rinbosari;

- O.Rayimjonova – TATU Farg‘ona filiali Telekommunikatsiya injiniringi kafedrasi mudiri;

- N.Jo‘rayev – TATU Farg‘ona filiali Dasturiy injiniring kafedrasi mudiri;

- I.Mamajonov – TATU Farg‘ona filiali Akademik litsey direktori;

- B.Jalilov – IT Park direktori;

- N.Qurbonov – Kengash kotibi.

IX. 2. 1. Kengash kotibi N.Qurbonovning pedagog-xodimlar tanlovi bo‘yicha axboroti ma’lumot uchun qabul qilinsin.

2.2. Ism-familiyalari keltirib o‘tilgan 2 nafar talabgorga belgilangan lavozim tanlovida ishtirok etishlariga ruxsat berilsin.

2.3. Sanoq komissiyasining tanlov bo‘yicha faoliyati va protokoli tasdiqlansin.

2.4. Tanlovga tavsiya etilib, ovoz to‘plashda yetarli ijobiy natijalarga erishgan talabgor Turg‘unov Bahodir Hamdamjon o‘g‘li 5 (besh) yil muddatga Axborot texnologiyalari kafedrasi assistenti lavozimiga saylangan deb hisoblansin:

IX. 3.1. IIT va IPK tayyorlash bo‘limi boshlig‘i S.Zokirovning axboroti ma’lumot uchun qabul qilinsin.

3.2. Kompyuter tizimlari kafedrasi assistenti Raxmatova Gavharoy Muxamadali qizining 13.00.06-Elektron ta‘lim nazariyasi va metodikasi ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Axborot texnologiyalari sohasi talabalarining amaliy kompetensiyasini Virtual reality elementlari asosida rivojlantirish metodikasi” nomli dissertatsiya ishi mavzusi ma’qullansin hamda Muhammad al-Xorazmiy nomidagi Toshkent axborot texnologiyalari universiteti Farg‘ona filiali “Axborot ta‘lim texnologiyalari” kafedrasi mudiri, pedagogika fanlari nomzodi, dotsent Bilolov Inomjon O‘ktamovich ushbu ilmiy-tadqiqot ishiga ilmiy rahbar sifatida tayinlansin.

3.3. Kompyuter tizimlari kafedrasi katta o‘qituvchisi Dilshodov Abrorjon Dilshodjon o‘g‘lining 13.00.02 – Taʼlim va tarbiya nazariyasi va metodikasi ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Texnik oliy ta’lim talabalarlarining fizika fanidan bilimlarini kompyuter modellashtirish asosida rivojlantirishni takomillashtirish metodikasi (Mexanika bo‘limi misolida)” nomli dissertatsiya ishi mavzusi ma’qullansin hamda Namangan davlat universiteti professori, pedagogika fanlari doktori Abdullayev Safibullo Xabibulloyevich ushbu ilmiy-tadqiqot ishiga ilmiy rahbar sifatida tayinlansin.

3.4. Xorijiy tillar kafedrasi mustqil izlanuvchisi Toshpo‘latova Maxbuba Ikromovnaning 10.00.01 – O‘zbek tili ixtisosligidan pedagogika fanlari bo‘yicha falsafa doktori (PhD) ilmiy darajasini olish uchun tayyorlanadigan “Isajon Sulton asarlarida shaxs fenomenining kognitiv-pragmatik tadqiqi” nomli dissertatsiya ishi mavzusi ma’qullansin hamda Filologiya fanlari doktori, dotsent X.Shokirova ushbu ilmiy-tadqiqot ishiga ilmiy rahbar sifatida tayinlansin.

IX. 4. 1. Ilmiy ishlar va innovatsiyalar bo‘yicha direktor o‘rinbosari B.Polvonovning axboroti ma’lumot uchun qabul qilinsin.

4. 2. Quyidagi professor o‘qituvchilarning o‘quv qo‘llanmalari Toshkent axborot texnologiyalari universiteti Kengashiga ko‘rib chiqish uchun tavsiya etilsin:

- S.I.Xonto‘rayevning “Cloud Computing” nomli o‘quv qo‘llanmasi;

- E.S.Kodirov va A.Abdulhamidov hammuallifligidagi “Mobil qurilmalarga xizmat ko‘rsatish” nomli o‘quv q o‘llanma;

- D.M.Umurzakova va J.M.Xodjimatov hammuallifligidagi “Linux server boshqaruvi” nomli o‘quv q o‘llanma;

- D. M. Umurzakova va A. A. Xoitqulov hammuallifligidagi “Algoritimlarni loyihalash” nomli o‘quv q o‘llanma;

- B. N. Soliyev va X. Sh. Musayev hammuallifligidagi “Veb texnologiyalarida Django freymvorki” nomli o‘quv qo‘llanma;

- S.S.Sabirovning “Hayot faoliyati xavfsizligi” nomli o‘quv qo‘llanmasi;

- S.S.Sabirovning “Mehnatni muhofaza qilish” nomli o‘quv q o‘llanmasi.

4.3. Quyidagi monografiyalar nashr uchun tavsiya etilsin:

- U.U.Iskandarovning “Аспекты качественной передачи и приема сигналов дистансионо-направленного акустического лазерного микрофона” nomli monografiyasi;

- S.I.Zokirovning “Tanlangan nur fototermogeneratorining ekspluatatsion parametrlarini kompyuterli modellashtirish” nomli monografiyasi.

IX. 5. 1. Ilmiy ishlar va innovatsiyalar bo‘yicha direktor o‘rinbosari B.Polvonovning axboroti ma’lumot uchun qabul qilinsin.

2. “Al-Farg‘oniy avlodlari” elektron ilmiy jurnali hujjatlari O‘zbekiston Respublikasi oliy ta’lim, fan va innovatsiyalar vazirligi huzuridagi Oliy attestatsiya komissiyasiga o‘rganib chiqish uchun jo‘natilsin.

3. Ilmiy jurnalning rasmiy tashkiliy ishlari jurnal muharriri B.Soliyev zimmasiga yuklatilsin.

Kengash raisi F. Muxtarov

Kengash kotibi N. Qurbonov